text:
Dos naufragio di guera (war shipwrecks) Hulandes di e di dos guera mundial a disparce den e awanan di Malasia, lunanan despues cu ambos pais a bay di acuerdo pa intensifica e esfuersonan pa proteha e tumba di guera.
Ta sospecha cu e dos submarinonan a ser recupera ilegalmente pa nan balor di hero. Restonan di e un di nan a ser haya na e sitio, mientras e otro sitio solamente e print di e naufragio.
E noticia aki tabata un golpi duro, e Minister di Defensa Ank Bijleveld. “ E ubicacionnan di e restonan aki ta e ultimo luga di sosiego di esunnan cu a sirbi riba nan y ta un luga di recuerdo. E famianan a ser poni na altura. ‘Pa respet pa e sobrevivientenan, un conmemoracion a ser haci den ambos sitio pa miembronan di e expedicion’.
Aña pasa, Minister di Asuntonan di Exterior, Stef Blok, a firma un acuerdo su homologo di Indonesia pa asina localisa y protege e naufragionan vulnerabel den lama Java, despues di cu a sali na cla cu e tres barconan a disparce.


c: text/html

text:
Konfia den Yehova i Biba!
“Konfia den SEÑOR ku henter bo kurason, i no dependé riba bo mes komprondementu.”—PRO. 3:5.
1. Dikon nos tur mester di konsuelo?
NOS tur mester di konsuelo. Kisas nos bida ta yen di preokupashon, desepshon i sufrimentu. Òf podisé nos ta sufri pasobra nos tin ku lucha ku edat avansá, malesa òf morto di un ser kerí. Ademas, algun di nos tin ku enfrentá oposishon severo. I mundu ta bira kada bes mas i mas violento. Sí, nos ta konvensí ku e ‘tempunan krítiko i difísil pa trata kuné’ akí ta prueba ku nos ta bibando “den e último dianan” i ku kada dia ku pasa nos ta un dia mas serka di e mundu nobo. (2 Tim. 3:1) Asina mes, algun di nos tin hopi tempu ta warda pa e promesanan di Yehova kumpli. I ta parse ku nos difikultatnan ta sigui oumentá. Pues, unda nos por haña konsuelo?
2, 3. (a) Kiko nos sa tokante Habakuk? (b) Dikon ta bon pa nos studia e buki di Habakuk?
2 Pa kontestá e pregunta ei, laga nos analisá e buki di Habakuk. Beibel no ta duna nos detaye spesífiko tokante Habakuk su bida, pero e buki ku ta karga su nòmber ta un fuente di animashon pa nos. Habakuk su nòmber probablemente ta nifiká “Abraso Fuerte.” Esaki kisas ta referí na e manera ku Yehova ta konsolá nos. Ta komo si fuera e ta duna nos un brasa. Òf e por referí na e manera ku nos ta tene duru na Yehova. Habakuk a hasi Yehova vários pregunta. I Yehova a inspirá Habakuk pa skirbi e kòmbersashon akí, pasobra e tabata sa ku nos lo benefisiá di dje awe.—Hab. 2:2.
3 E kòmbersashon íntimo akí entre Yehova i e profeta afligí ta tur loke Beibel ta bisa di Habakuk. Su buki ta parti di “tur loke a ser skirbí anteriormente” i ku a keda preservá den e Palabra di Dios “pa asina mediante nos perseveransia i e konsuelo for di e Skritura nos por tin speransa.” (Rom. 15:4) Dikon ta bon pa nos studia e buki di Habakuk? Wèl, e por siña nos kon pa konfia den Yehova. Ademas, e profesia di Habakuk ta sigurá nos ku nos por tin pas mental sin importá e problema- i difikultatnan ku nos ta enfrentá. Ku esei na mente, laga nos analisá e buki di Habakuk.
PAPIA KU YEHOVA
4. Dikon Habakuk tabata sintié asina angustiá?
4 Lesa Habakuk 1:2, 3. Habakuk a biba durante un tempu hopi difísil. E tabata masha tristu pasobra e israelitanan tabata malbado i violento. Tur rònt di dje tabatin inhustisia i opreshon. P’esei Habakuk tabata puntra su mes: ‘Ki ora e maldat akí lo a kaba? Dikon Yehova tabata tarda pa hasi algu?’ E no tabata sa kiko pa hasi. Durante e tempu difísil akí, el a pidi Yehova pa intervení. Kisas Habakuk a pensa ku Yehova no tabata preokupá ku nada. I tabata parse ku Dios tabata tarda pa hasi algu. Abo tambe a yega di sinti asina?
5. Ki lès importante e buki di Habakuk ta siña nos? (Wak e promé plachi.)
5 Akaso Habakuk a pèrdè konfiansa den Yehova? El a pèrdè fe den Dios su promesanan? Klaru ku nò! E solo echo ku el a bai serka Yehova ku su problemanan i no serka hende ta mustra ku e no a pèrdè konfiansa den Yehova. Habakuk tabata preokupá i konfundí pasobra e no tabata komprondé pakiko Yehova tabata tarda asina tantu pa tuma akshon òf dikon Yehova tabata permitié sufri. Yehova a inspirá Habakuk pa skirbi su sintimentunan. Esei ta siña nos un lès importante: Nos no mester tin miedu di papia ku Yehova tokante nos preokupashon- i dudanan. Yehova ta asta invitá nos pa hasi orashon i deshogá nos mes serka dje. (Sal. 50:15; 62:8) Proverbionan 3:5 ta animá nos pa ‘konfia den Yehova ku henter nos kurason i no dependé riba nos mes komprondementu.’ Habakuk sigur a apliká e palabranan akí den su bida.
6. Dikon ta importante pa nos hasi orashon?
6 Habakuk tabata konfia den su Amigu i Tata, Yehova. P’esei, el a tuma inisiativa pa papia ku Yehova. En bes di keda preokupá i purba di solushoná e situashon su mes, el a bisa Yehova kon e tabata sinti. Habakuk a pone un bon ehèmpel pa nos. Yehova, kende ta skucha orashon, ta invitá nos pa konfia den dje i bis’é loke ta preokupá nos. (Sal. 65:2) Si nos hasi esei, lo ta komo si fuera nos ta sinti Yehova su brasa amoroso ora e ta kontestá nos orashonnan i ta guia nos. (Sal. 73:23, 24) Sin importá ki situashon nos ta pasando aden, Yehova lo yuda nos mira e kosnan manera e ta mira nan. Sí, ora nos hasi orashon di kurason, nos ta mustra Yehova ku nos ta konfia den dje.
SKUCHA YEHOVA
7. Kon Yehova a reakshoná ora Habakuk a kont’é su preokupashonnan?
7 Lesa Habakuk 1:5-7. Despues ku Habakuk a bisa Yehova kon e tabata sinti, kisas el a puntra su mes kon Yehova lo a reakshoná. Ma komo ku Yehova ta un Tata amoroso, el a komprondé kon Habakuk tabata sinti. Dios tabata sa kuantu Habakuk tabata sufri i ku e tabata roga pa yudansa. P’esei, Yehova a laga Habakuk sa kiko lo el a hasi ku e hudiunan rebelde. Kisas Habakuk tabata e promé persona ku Yehova a bisa ku fin di e periodo violento ei tabata serka.
8. Dikon Yehova su kontesta a konfundí Habakuk?
8 Yehova a laga Habakuk komprondé ku e tabata kla pa tuma akshon. E generashon malbado i violento ei pronto lo a haña nan kastigu. Ora Yehova a usa e ekspreshon “den boso dianan,” el a indiká ku e huisio akí lo a tuma lugá durante bida di e profeta òf di e hendenan ku tabata biba den su tempu. Akaso esei tabata e kontesta ku Habakuk tabata spera? Sigur ku nò. E kontesta ku Yehova a dun’é lo a nifiká mas sufrimentu pa henter Huda. E kaldeonan, òf babilonionan, tabata hende feros i kruel, i nan tabata mas violento ku Habakuk su mes hendenan, kendenan sikiera tabata konosé Yehova su normanan. Pakiko Yehova lo a usa e nashon pagano i kruel akí pa trese kalamidat riba su pueblo? Kon abo lo a sinti si bo tabata den Habakuk su situashon?
9. Ki otro pregunta Habakuk tabatin?
9 Lesa Habakuk 1:12-14, 17. Habakuk a komprondé ku Yehova lo a usa Babilonia pa kastigá e malbadonan, pero ainda e tabata konfundí. Asina mes, Habakuk a bisa humildemente ku Yehova lo a sigui ta su “Baranka.” (Deu. 32:4; Isa. 26:4) Ku pasenshi, Habakuk a sigui konfia den Yehova su amor i bondat. Esei a dun’é konfiansa pa bolbe akudí na Yehova i el a hasi pregunta manera: ‘Pakiko Dios a permití e situashon na Huda bira pió? Dikon e no a intervení mesora? Dikon e Todopoderoso a sigui permití mas sufrimentu? E ta “Santu”; su “wowonan ta muchu puru pa aprobá maldat.” Pues, dikon e tabata “keda ketu” miéntras ku maldat tabata tur kaminda?’
10. Dikon tin ora nos por sinti nos meskos ku Habakuk?
10 Tin ora nos por sinti nos meskos ku Habakuk. Nos ta skucha Yehova, nos ta konfia den dje i ta lesa i studia su Palabra. Tur e kosnan akí ta duna nos speransa. Ademas, nos ta siña tokante su promesanan mediante su organisashon. Apesar di tur e kosnan ei, kisas nos ta puntra nos mes: ‘Pa kuantu tempu mas nos tin ku sufri?’ Ban wak kiko Habakuk a hasi despues i kiko nos por siña for di esei.
SPERA RIBA YEHOVA
11. Kiko Habakuk a disidí di hasi despues ku el a papia ku Yehova?
11 Lesa Habakuk 2:1. Ora Habakuk a papia ku Yehova, el a haña pas mental. Esei a yud’é sigui warda ku konfiansa riba Yehova. Esaki no tabata un desishon emoshonal, pasobra mas despues el a bolbe bisa ku lo el a “spera ketu asina pa e dianan di angustia.” (Hab. 3:16) Tabatin mas sirbidó di Yehova ku meskos ku Habakuk, a sigui konfia den Yehova i a warda riba dje ku pasenshi. Esei ta animá nos tambe pa hasi meskos.—Mik. 7:7; Sant. 5:7, 8.
12. Kiko nos ta siña for di Habakuk?
12 Kiko nos por siña for di e desishon ku Habakuk a tuma? Di promé, sin importá ki prueba nos pasa aden, nunka nos no mester stòp di hasi orashon na Yehova. Di dos, nos mester skucha loke Yehova ta bisa nos mediante su Palabra i su organisashon. Di tres, nos mester warda ku pasenshi riba Yehova i konfia ku lo e aliviá nos sufrimentu na su debido tempu. Ademas, meskos ku Habakuk, nos tambe por tin pas mental si nos hasi orashon di kurason na Yehova, skuch’é i warda riba dje ku pasenshi. Si nos hasi e kosnan akí, nos lo por sigui perseverá. Ademas, nos speransa lo duna nos mas pasenshi i, esei na su turno, lo yuda nos ta felis apesar di e problemanan ku nos enfrentá. Sí, speransa lo yuda nos konfia ku nos Tata selestial lo tuma akshon.—Rom. 12:12.
13. Ki siguransa nos ta haña na Habakuk 2:3?
13 Lesa Habakuk 2:3. Siguramente Yehova tabata kontentu ku Habakuk a disidí di warda riba dje. E Todopoderoso tabata konsiente di e situashon difísil ku Habakuk tabata aden. P’esei, na un manera amoroso i bondadoso Dios a konsol’é i a sigur’é ku pronto lo el a tuma akshon. Tabata komo si fuera Dios tabata bisa Habakuk: “Tene pasenshi i konfia den mi. Maske por parse ku mi ta tarda, lo mi tuma akshon!” Yehova a rekordá Habakuk ku ya el a pone un dia pa kumpli ku su promesanan. Pues, el a animá Habakuk pa sigui warda ku pasenshi. Finalmente, e profeta lo no a keda desepshoná.
14. Kiko nos tin ku hasi ora nos ta pasa den situashon difísil?
14 Nos tambe mester warda riba Yehova i skucha atentamente na loke e ta bisa nos. Esei lo fortalesé nos konfiansa den dje, i lo yuda nos tin pas mental apesar di prueba i difikultat. Hesus a animá nos pa no enfoká riba “e tempu- òf dianan stipulá” ku Yehova no a revelá na nos. (Echo. 1:7) Nos ta konfia ku Yehova sa ki ora ta e mihó momento pa aktua. P’esei, nos no ta entregá, ma ta spera riba Yehova ku humildat, pasenshi i fe. I miéntras ku nos ta spera riba Yehova, nos ke hasi bon uso di nos tempu i sirbi Yehova lo mihó ku nos por.—Mar. 13:35-37; Gal. 6:9.
YEHOVA TA DUNA BIDA NA HENDE KU TA KONFIA DEN DJE
15, 16. (a) Menshoná algun promesa importante ku nos ta haña den e buki di Habakuk. (b) Kiko e promesanan akí ta siña nos?
15 Yehova a primintí ku “e hustu lo biba pa medio di su fe” i ku “tera lo wòrdu yená ku konosementu di e gloria di SEÑOR.” (Hab. 2:4, 14) Sí, esnan ku warda riba Yehova ku pasenshi lo haña bida eterno.
16 Na promé instante, e promesa na Habakuk 2:4 ta parse di ta djis un simpel deklarashon. Ma apòstel Pablo no a pensa asina. El a haña e deklarashon ei di Yehova asina importante ku el a sita e versíkulo akí tres biaha! (Rom. 1:17; Gal. 3:11; Heb. 10:38) Sea kual sea e difikultatnan ku e hustunan enfrentá, si nan tin fe i konfiansa den Yehova, nan lo mira kumplimentu di su promesanan. Yehova ke pa nos fiha nos bista riba nos speransa pa futuro.
17. Kiko Yehova ta primintí nos si nos konfia den dje?
17 E buki di Habakuk ta kontené algun lès importante pa nos ku ta bibando den e último dianan. Yehova a primintí bida eterno na tur hende hustu ku tin fe i ku ta pone konfiansa den dje. Sin importá ki problema òf preokupashon nos tin, laga nos sigui fortalesé nos fe i konfiansa den Yehova. Pa medio di Habakuk, Yehova a sigurá nos ku lo e sostené nos i salba nos. Na un manera amoroso, Yehova ta pidi nos pa warda ku pasenshi pa e tempu ku su Reino lo goberná e tera. Na e tempu ei, henter mundu lo ta yen di hende felis i pasífiko ku ta adorá Yehova.—Mat. 5:5; Heb. 10:36-39.
KONFIA DEN YEHOVA I SEA GOSOSO
18. Ki impakto Yehova su palabranan tabatin riba Habakuk?
18 Lesa Habakuk 3:16-19. Yehova su palabranan tabatin un gran impakto riba Habakuk. El a meditá riba e kosnan maravioso ku Yehova a hasi, i esei a fortalesé su konfiansa den Yehova. Habakuk tabata sa ku pronto Yehova lo a tuma akshon, i esei a konsol’é apesar ku e mester a sufri un poko mas tempu. Habakuk no tabatin duda mas, al kontrario, su konfiansa den Yehova a oumentá. De echo, loke el a bisa den versíkulo 18 ta un di e ekspreshonnan di mas bunita di konfiansa ku nos ta haña den Beibel. Algun eksperto ta pensa ku e versíkulo ei ta nifiká literalmente: “Lo mi bula di alegria den SEÑOR; lo mi drei rònt di delisia den mi Dios.” Ki un bunita lès pa nos! Yehova no solamente a duna nos un bunita promesa, pero e ta garantisá nos ku e ta trahando awor kaba pa kumpli ku su promesanan.
19. Kon nos por risibí e mes konsuelo ku Habakuk a risibí?
19 E lès importante ku nos ta siña for di e buki di Habakuk ta ku nos tin ku konfia den Yehova. (Hab. 2:4) Pa nos por sigui konfia den Yehova, nos tin ku fortalesé nos relashon kuné. Pues, nos tin ku: (1) sigui hasi orashon na Yehova i bis’é tur nos preokupashonnan. (2) Skucha bon kiko Yehova ta bisa nos pa medio di su Palabra i su organisashon. (3) Pone fe den Yehova i warda riba dje ku pasenshi. Esei ta eksaktamente loke Habakuk a hasi. Aunke el a kuminsá su buki ku palabra tristu, el a kab’é ku konfiansa i alegria! Si nos sigui Habakuk su ehèmpel, nos tambe lo sinti komo si fuera Yehova ta duna nos un brasa amoroso. No tin mihó konsuelo ku nos por risibí den e mundu malbado akí.

robotstxt: allowed

filter: keep


text:
Kontakto
Bo tin mas pregunta? Tuma kontakto ku e Ofisina di IND riba e isla konserní.
Bo tin un keho tokante e Servisio di IND?
Bo por ekspresá bo keho riba e siguiente maneranan:
- Telefóniko via +599715-8330
- Verbal via un di nos bentananan
- Por eskrito: via e-mail, ku pòst òf pa medio di entrega di bo keho via un di nos bentananan
Entrega di un keho no tin influensha riba e petishonnan eventual ku bo tin pa trata serka IND. Si ta posibel ta trata keho telefóniko òf verbal mésora informalmente ku un kombersashon ku bo tokante di bo keho.
Keho por eskrito
Si bo entregá un keho por eskrito, e keho mester kumpli ku e siguiente eksigensianan:
- Mester menta nòmber i adrès di esun ku ta entregá e keho
- Mester tin un deskripshon di e kondukta kontra kua e keho ta dirigí
- E keho por eskrito tin un fecha di e dia i firma di esun ku ta entreg’é
Ora di un keho por eskrito den mayoria di kaso ta duna bo e oportunidat pa skucha bo.
IND ta aspirá pa kaba di trata bo keho denter di seis siman. Si esaki no ta alkansabel i bo ta di akuerdo, ta prolongá e término aki ku kuater siman. Bo ta risibí un reakshon por eskrito riba bo keho.
Defensor nashonal di pueblo
Si bo no ta satisfecho ku e (manera di e) tratamentu di bo keho, denter di un aña despues di notifikashon di e karta aki bo por pidi Defensor nashonal di pueblo komo tratadó eksterno di keho pa instituí un investigashon.
E petishon ta kontené:
- bo nòmber i adrès,
- un deskripshon di e komportashon i partisipashon ken a komportá asina i kontra ken e komportashon tabata
- e malkontentu relatá na e komportashon i tambe
- e manera kon a entregá e keho i e resultadonan di e investigashon di bo keho
E adrès di pòst di Defensor nashonal di pueblo ta:
Nationale ombudsman,
Postbus 93122,
2509 AC DEN HAAG


text:
Cuerpo di Bombero cu carta preocupante cu grito di auxilio pa Parlamento
Cuerpo di Bombero a manda un carta di preocupacion pa e cuater fraccionnan den Parlamento. Den e carta aki, cu tono hopi skerpi, ta menciona diferente topico cu ta preocupacionnan y cu ta tumando luga den Cuerpo di Bombero. “Lamentablemente mescos cu na otro departamentonan di Husticia e preocupacionnan aki ta existi den Brandweer tambe,” Parlamentario Robert Candelaria, cu a haya e carta aki tambe, a duna como reaccion.
E ta bisa cu “falta di prioridad y maneho ta un biaha mas ta puntonan principal di e carta aki.” Cuerpo di Bombero ta vocifera cu no tin planificacion di trabou, ni den termino corto ni a largo plaso den tur aspecto di nan servicio. Educacion y formacion di e management team, escogencia y adkisicion di material primordial pa Cuerpo di Bombero, falta di training como tambe falta di mantencion di material ta algun di e puntonan. Tambe a cuestiona den e carta aki e motibo y escogencia di cursonan na Merca mientras Cuerpo di Bombero di Aruba ta atene su mes na otro codigo / otro normanan di un sistema, cu ta esun Hulandes, cu nan mester traha cun’e.
Tambe nan ta preocupa pa e forma con ta inverti e fondonan, cu den Gobierno t’asina limita, y ta mira cu den Brandweer tampoco tin prioridad ni transparencia y cu ta e forma consistente di e escogencia robes na momento cu tin cu inverti.
Parlamentario Robert Candelaria ta menciona algun di e puntonan cu den su opinion ta algun di esnan mas importante cu e Minister tin cu adresa rapidamente, cual ta e falta mantencion. Den e carta cu Cuerpo di Bombero a manda ta menciona varios truck, incluyendo algun na Aeropuerto cu ta di sumo importancia pa cumpli cu e Grade / Standard internacional cu nos aeropuerto tin actualmente. Si pais Aruba no por garantisa esaki pa falta di mantencion y/o training na aeropuerto, specificamente e trucknan, ta trece un riesgo cu por “down grade” aeropuerto di Aruba.
Locual cu por saca afo di e carta aki den su totalidad ta cu e liña completo ta indica cu e prioridad no ta cla of no t’ey mes, falta di direccion, falta di maneho di minister pa cu / y den e Cuerpo di Bombero mes ta indiscutibel.
Pa finalisa Parlamentario Robert Candelaria ta haci un yamada na Minister Bikker pa atende cu e problematicanan rapidamente p’asina cuida nos Cuerpo di Bombero tanto na aeropuerto como e Cuerpo completo mirando cu esaki ta e esencia di nos economia, nos turismo, cu ta algo cu nos no por permiti na e momento aki pa nos baha di Gradingpa falta di mantencion. A tuma contacto cu varios miembro di Cuerpo di Bombero p’asina conoce e origen di locual ta e contenido di e carta y lamentablemente ta e berdad cu ta bibando actualmente y e urgencia ta grandi pa e minister atende cu esakinan, garantisando e nivel, uzando fondo na bienestar di e Cuerpo y zorg pa e maneho y opleiding di esnan cu ta haya funcion den Cuerpo di Bombero tin esaki, sa nan trabou y por dirigi manera mester ta.


text:
Frakshon di MFK den parlamento ta felisitá nos èks parlamentario señor Sithree van Heydoorn
Awor usuarionan di selular Digicel su saldo di DATA ta rollover pa siguiente luna
No ta un sekretu ku un di e fuentenan di entrada prinsipal di kompanianan di telekomunikashon ta uzo di data pa medio di telefònnan selular. Tantu bou di nos hóbennan, pero tambe adultonan diferente aplikashon ta wòrdu uza pa por komuniká ku otro i esaki ta trese kuné ku e usuario ta haña su mes obligá di kumpra data serka kompanianan di telekomunikashon pa por keda konektá i por komuniká.
Den luna di yanüari 2016, eks-parlamentario di Movementu Futuro Kòrsou (MFK) sr. Sithree van Heydoorn a saka un komunikado vosifernado e reklamonan inmenso ku personanan a trese dilanti na nos frakshon i tambe otro inkietut nan di usuarionan di telefòn selular ta eksperensia ku uzo di nan data.
E gobièrnu ku tabata na mando e temporada ei no a reakshoná riba e puntonan di preokupashon ku sr. van Heydoorn a trese dilanti, loke a obligá e eks-parlamentario aki pa den luna di mei 2016 hasi uso di artíkulo 96 di reglamento di órden pa hasi minister di VVRP pregunta relashoná ku e uso di data dor di usuarionan di telefòn selular.
Te ku fecha di awe nos por tuma nota ku gobièrnu no a tuma ningun akshon pa trata na yega na regulashon di servisio di data ku ta generá mucha mas sèn ku e servisio di yamada konvenshonal i ku si ta regulá i kontrolá pa BTP&U.
Un di e reklamonan ku eks-parlamentario van Heydoorn a trese dilanti ta ku e saldo di data ku un usuario ta sobra fin di luna i e ta pèrdè esaki pasombra e no ta pasa pa e luna nobo (no ta rollover).
Resientemente ku grato plaser, nos por a tuma nota ku e kompania di telekomunikashon Digicel a duna oido na e kehonan ku eks-parlamentario di MFK sr. van Heydoorn a trese dilanti i a kambia nan sistema di tal forma ku awor si usuarionan por drenta un luna nobo ku e saldo ku nan a sobra di e luna anterior.
Teniendo na kuenta e ariba menshoná MFK kier felisitá eks-parlamentario sr. van Heydoorn pa a trese e preokupashon nan aki dilanti pa asina usuarionan di telefòn selular di e e kompania DIGICEL por tin mas benefisio di nan invershon den data. Nos di MFK ta spera ku pronto tur kompania di telekomunikashon ku ta ofresé servisio di data pa selular lo hasi posibel pa e usuario no pèrdè su saldo di un luna anterior i ku nan por “ROLL OVER” ku esaki.
Frakshon di MFK lo kontinuá den futuro serkano ku mas akshonnan ku lo mester trese protekshon i benefisio pa usuarionan di telefòn selular.
Un biaha mas un danki i pabien na sr. Sithree van Heydoorn eks-parlamentario di MFK ku a trese doló di nos pueblo dilanti i ku pa medio di esaki awe usuarionan di telefòn selular di DIGICEL a sali benefisiá i por disfrutá di e data ku nan a paga p’e i no ta pèrdè esaki.
Na nòmber di direktiva i lider di MFK
Gerrit F. Schotte – Lider di Frakshon di MFK
Kòrsou, 21 di ougùstùs 2017


text:
Resientemente Minister di Hustisia, señor Quincy Girigorie a risibí representantenan di e ofisina di United Nations High Comissioner for Refugees (UNHCR) pa e teritorio di Nort Amerika, Sentro Amerika, Karibe i Latino Amerika, pa un bishita di kortesia. UNHCR ta e organisashon internashonal ku ta defendé derechonan di personanan buskando asilo i kende ta rekonosé komo refugiado. E enkuentro ku UNHCR tabata unu ameno kaminda e representantenan di UNHCR a ofresé nan disponibilidat pa duna konseho, treinen i sosten pa kasonan di refugiado.
Retonan Minister Girigorie a mustra su gratitut pa e disponibilidat di UNHCR i a informá e delegashon di e pasonan ku Gobièrnu a tuma kaba pa manehá e situashon di refugiado i e retonan ku esaki ta trese kuné. Un di e retonan ta por ehèmpel ku Kòrsou no ta forma parti di e Tratado en kuantu Refugiado. Kòrsou na e momentunan aki ta husga di no ta kla pa forma parti di e Tratado aki mirando e responsabilidatnan ku e pais lo tin na momentu ku e bira parti di dje. Ademas, e peso finansiero ku esaki ta trese kuné tambe ta hunga un ròl. Tratado Europeo di Derechonan Humano Apesar ku Kòrsou no ta forma parti di e Tratado en kuantu Refugiado, ta tumando vários pasonan pa dil ku e tema aki, sigur si tene kuenta ku tin personanan ta yega Kòrsou buskando un òf otro forma di asilo polítiko. Kòrsou ta afiliá sí na e Tratado Europeo di Derechonan Humano (Europees Verdrag voor de Rechten van de Mens -EVRM). Den artíkulo 3 di e último tratado aki, ta indiká ku esun ku yega un pais i di un forma òf otro no por bai bèk su pais natal debí ku e ta kore riesgo ku por tortur’é òf likid’é no por wòrdu deportá promé ku a hasi un estudio di e riesgonan ku e persona ta kore si e mand’é su pais bèk.
Maneho di gobièrnu Aparte di esaki, ya kaba Konseho di Minister a trata un proposishon di Ministerio di Hustisia pa bini ku un prosedura pa gobièrnu mes revisá e kasonan di posibel refugiadonan. Pues den kaso ku un persona en bèrdat mester di asilo polítiko por tres’é den kontakto ku UNHCR. Ora ku e maneho aki ku awor lo drenta na vigor lo permití ku Gobièrnu den e kaso aki via di Servisio di Atmishon lo por tin registro di e personanan akí riba nos pais. Mirando nos leinan aktual, un persona ku status di refugiado no ta risibí un pèrmit di estadia pero miéntras e ta en espera di ayudo di UNHCR, no por deport’é. Esaki basá riba artíkulo 3 di EVRM. Ta konosí ku personanan indokumentá sa purba di haña estadia dor di alegá di ta refugiado polítiko. Pa e motibu aki kada kaso ta wòrdu skrudiñá pa evitá asina ku un persona ku simplemente no ke wòrdu deportá, por hasi mal uso di e situashon eksistente.
Krus kòrá i UNHCR
Banda di e desaroyonan en kuantu maneho, for di 2010 Krus Kòrá ku ta kargando su seis mandamentunan di duna yudansa humanitario ta duna yudansa na famianan ku lo mester bini na remarke pa haña e status di asilo polítiko. Krus Kòrá ta intermediá ku UNHCR ku na su turno ta hasi e estudio pa saka afó si en bèrdat e persona òf famia ta bini na remarke pa aña asilo polítiko. UNHCR den e kaso ei ta regla pa e persona òf famia ku haña e status di refugiado por haña un pais kaminda e por biba ku su famia i kuminsá un bida nobo. Pues esaki ta enserá ku un persona ku haña e status aki serka UNHCR na dado momentu ta risibí refugio di un òf otro pais ku sí ta miembro di e tratado. UNHCR tambe a keda mashá kontentu ku e resultado di e bishita i ta satisfecho ku e esfuersonan di nos gobiernu pa ku e tema aki.


text:
WILLEMSTAD - Djabièrnè 19 di òktober i djasabra 20 di òktober 2018 den oranan di anochi, e Tim Multi Disiplinario ku ta konsistí di; Brandwer Kòrsou, BAB, M.E.O., U.B.W., i Imigrashon konhuntamente ku tim di Mantenshon di Òrden Públiko a tene kontròl general na ocho (8) establesimentu di HoReCa den àrea pariba di brug.
E kontròl aki tabata dirigí espesialmente riba aspektonan di seguridat i pèrmit pa ku bishitantenan di e sentronan aki.
En konekshon ku esaki tres (3) di e lokalidatnan aki a keda será i a konstatá tambe ku e establesimentunan aki no tabatin un pèrmit nesesario pa bende bibida alkohóliko.
A konfiská un kantidat di bòter di bibida alkohóliko. Ademas a detené diesnuebe (19) persona, tur di nashonalidat venezolano ku na momento di kontròl nan no tabatin e dokumentunan nesesario pa por permanesé riba nos pais, huntu
ku nan. A trasladá nan tur pa Departamento di Imigrashon pa mas investigashon.
Despues ku e departamentu konserní a hasi nan investigashon dies (10) di e personanan aki por a keda den libertat. E otro nuebenan; un hòmber i ocho (8) hende muhé a keda será pendiente di nan deportashon. Na un di e sitionan a detené tambe un (1) hòmber ku kièr a stroba e proseso di kontròl. E kontròlnan aki ta kontinuá.


text:
Pa esaki ta nesesario si pa bo ta inskribí na Kámara di Komersio. Den e oferta di krédito ta menshoná tambe e coach.
Dokumentonan pa krédito
E dokumentonan pa krédito ta konsistí di e oferta di krédito, e kontrakt di krédito i e akta di pone propiedat (aktiva) komo bòrg. Eventualmente lo por agregá un akuerdo di ponementu di propiedat komo bòrg. Ta manda e dokumentonan akí na e direkshon di negoshi pa haña firma. Ora bo a manda tur e dokumentonan firmá bèk i a kumpli ku e eventual kondishonnan stipulá, Qredits ta traspasá e krédito riba bo kuenta bankario di empresa denter di 5 dia di trabou.


text:
Esnan mas optimista entre e poblacion Venezolano, y den e paisnan bisiña, tambe cerca nos, lo a keda decepciona despues di e sucesonan di diasabra pasa, unda no a logra drenta cu e ayudo humanitario den teritorio Venezolano. Ademas e manera cu e regimen di Nicolas Maduro a haya ta bon pa ataca e manifestantenan ta solamente duna muestra pakico e no por keda na mando den e pais ey. En todo caso, loke a pasa tabata algo di sorpresa, o nos por tabata sa di antemano cu esaki lo a bay tuma lugar?
Cu un tiki conocemento di historia mundial, nos por sa cu un regimen cruel di e caliber aki, no ta cay den otro pasobra na frontera tin poco hende ta acompaña algun truck cu mercancia. Cu nan no por a drenta no tabata di spera, pero si di anticipa. E pregunta cu ta surgi ta si e opositornan a bira demasiado optimista di tanto apoyo internacional cu nan a haya, o tin algo mas tras di esaki. Nos ta kere e ultimo aki. Un gran parti di e apoyo cu e oposicion Venezolano ta haya, ta di pais cu no ta pro violencia, tanto na Europa como na America Latino, y hasta por laga nan apoyo cay si nan ripara cu oposicion, despues di tanto aña di lucha no violento cu e poco arma legal cu nan a keda cune, lo a converti di nochi pa mainta den un movimento politico cu ta recuri na uso di violencia. Esey aunke cu talvez no ta keda otro opcion, sigur no den e situacion actual. Ta logico anto cu, pa cuanto tempo cu e costa y cuanto sufrimento ta e consecuencia, mester tuma tempo pa e conscientisacion tuma lugar cu no tin otro alternativa cu forma un contrapeso militar di suficiente forsa cu por interveni den e pais.
Esey ta implica cu mester dal un par di paso atras y reagrupa pa un miho posicion. Oposicion mester sigui cu e lucha sin cu necesariamente nan ta logra drenta cu e ayudo. E sucesonan a proba cu esey lo ta posible solamente cu un dramamento di sanger mayor y ta di respeta cu nan no ta bay haci esey. Lo tuma tempo pa yega na consenso entre no tur, pero un cantidad suficiente di pais den e region cu ta apoya un intervencion na Venezuela. Y tanten cu esey no yega asina leu e situacion na e pais lo no mehora tampoco, pasobra e regimen no tin e medionan pa drecha nada. Den e sentido aki tempo no ta na fabor di Maduro pasobra cada dia cu pasa e situacion ta birando mas caotico, mientras cu e regimen no tin e medionan ni e strategia pa cambia algo den e maneho economico di e pais. Y den esaki e sancionnan di Merca tin un efecto grandi. E medidanan tuma ta corta acceso na placa di e regimen severamente, pero esey ta solamente e efecto primario. E falta di placa ta resona despues den tur tereno.
Pa cuminsa e problemanan financiero y e sancionnan ta limita e acceso na recurso pa mehora e produccion petrolero cu ta primordial pa sobrevivencia di e pais. Esaki tin un efecto multiple, manera e falta di divisa pa importa tur loke e pais mester, incluyendo e cuminda y medicamento cu tanto enfasis ta haya den medionan. Pero esey no ta e unico cos cu falta, ta tur cos falta. Transporte priva y publico ta birando dia tras dia mas un problema, pasobra banda di escasez di gasolin y diesel tampoco tin tire, azeta y pieza pa vehiculo. Industria Venezolano, banda di esun petrolero, a casi stop di existi. Agricultura y e sector pecuario ta na talvez un tercio di loke e tabata un par di aña pasa, cu consecuencia cu esey tambe lo mester importa, pa por mantene un nivel adecua di nutricion pa henter e poblacion, loke obviamente no ta e caso.
Den e scenario di decadencia aki nada no a cambia. Venezuela, aña pasa a acumula un hiperinflacion di un miyon porciento y e aña aki ta rumbo pa 10 biaha esey, cu e consecuencia cu gran parti di e poblacion no por alimenta nan mes pasobra nan no por cumpra nada. Hasta e Rusonan cu a pasa den nan propio experiencia di e fracaso di e modelo economico socialista sa cu Maduro y su pandiya no por saca e pais di e abismo den cual nan mes a mand’e. Sin embargo, tempo no ta amigo di oposicion tampoco. Nan a lanta hopi expectativa cerca hopi hende, y por a ripara e decepcion riba internet di hende cu ta bisa cu oposicion ta mescos Maduro, ‘puro bla bla.’ Pa nan tambe prolongacion di e actual situacion no ta faborable, pero loke ta bay sucede proximamente ta depende grandemente di tres pais: Merca, Colombia, y Brasil. Merca pa motibonan obvio, manteniendo Guaido unda cu e ta cu nan menasa di caba cu e regimen si nan mishi cune. Brasil y Colombia como e bisiñanan mas afecta directamente, cu no ta bay soporta e situacion aki eternamente. Y nos, como bisiña? Nos lo mester tene cuenta cu un frontera cera pa basta tempo.
LJMADURO – 25-FEB-2019


text:
AMSTERDAM, Hulanda – Di forma inmediato e cadena di supermercado Jumbo ta saca productonan deriva di carni di porco di e marca Jumbo for di e shelfnan,. Durante un control di calidad rutinario a bin haya bacteria cu ta ocasiona salmonela. esey ta haci cu e productonan aki posiblemente lo ta contamina. Ta trata e.o. di balchi carni (gemix), carni sopi, sausage di carni porco y worst.
Jumbo ta pidi tur cliente cu a cumpra e productonan aki pa trece esakinan bek. Lo debolbe tur cliente nan placa bek.
Esun cu toch kier come e carni aki, lo ta bon pa keinta esaki bon, door en door. Esaki ta caba cu e bacteria di salmonella, segun e cadena di supermercado.
Bacteria di salmonella detecta den carni di porco
AMSTERDAM, Hulanda – Di forma inmediato e cadena di supermercado Jumbo ta saca productonan deriva di carni di porco di e marca Jumbo for di e shelfnan,. Durante un control di calidad rutinario a bin haya bacteria cu ta ocasiona salmonela. esey ta haci cu e productonan aki posiblemente lo ta contamina. Ta trata e.o. di balchi carni (gemix), carni sopi, sausage di carni porco y worst.


text:
Choller a bay cu airco haya pafo y polis a pone hib’e bek unda ela hay’e
Diaranson den oranan di atardi Polis a mobilisa pa un choller cu a horta unairco, segun informacion cu a wordo duna na patruyanan riba caya. Esaki aparentemente pasobra a mira e choller ta lastra e airco.
Segun informacion, esaki a sosode den Havenstraat, den bisindario di ex boticia y Welcome Truck. Segun e choller a bisa e Polisnan, e no a horta e airco. El a simplemente haya esaki poni pafo, riba caya, y banda di un bari di sushi. Un rato despues e doño a aparece y el a bisa cu e airco tabata poni banda di bari pero riba su tereno priva.
Polis nan a ordena e choller bay hiba e airco bek na unda el a hay’e.


text:
ORANJESTAD(AAN): Varios bario aki na Aruba ta pasando den hopi dificultad, mirando e cantidad di awa cu a bay riba nos isla. Pa ta remarcabel, Diadomingo, tabata casi un aña cu e awasero feroz a asota Aruba (20 di November 2016), caminda cu barionan completo tabata inunda. Un di e barionan aki ta Paradera, pa ta exacto Marawiel, cu ta keda pareu cu Sero Cristal.
Esnan cu ta biba na pia di e sero ta haya problema cu e cantidad di lodo y piedra cu ta bin abao, pero esnan cu ta biba un tiki mas abao, banda pazuid di caminda, ta hay’e mas dificil ainda, pasobra tur rooi ta bin den un solo punto, esta nan ta concentra un solo caminda. Manera por mira riba e potetnan , habitantenan di un cas en particular, no por ni drenta, corda sali y e tin un solo entrada y salida.
Ya den pasado caba DOW a raspa e caminda, pa asina por tin un pasada facil pa e cas, pero, semper durante awasero, e caminda ta coba asina feroz, cu ni un ATV, corda un truck por pasa bay pa e cas. Piedranan ta los y ta sali completamente for di e suela, y hasta por mira cu un palo di luz cu ta keda na canto di caminda, casi su parti abao ta sali.
E situacion ta basta serio pa e habitantenan di e cas na Marawiel, cu a pidi auxilio na DOW pa asina mas pronto posibel bin remedia e situacion akinan. Esaki ta conta pa e otro casnan tambe cu tin den e vecindario, principalmente den e parti di Kuriburi y casi yega Matadera, caminda tin varios cas cu ta biba riba un nivel mas abao.
DOW auxilio. Esaki sigur lo ta un reto pa boso. Habitantenan den e vecindario ta pidiendo yudansa, pa asina nan por sali for di e situacion cu nan ta aden actualmente.


text:
E RETO DI MATRIMONIO DI HOMOSEXUAL
Na aña 2005 matrimonio di homosexual tawata un tema hopi controversial na Aruba. Adversario tawata basa nan mes riba Testamento Bieu cu ta priminti un cantidad di castigo celestial na e infeliznan cu ‘deseo imoral’. Ministro di Husticia a subi baricada declarando cu matrimonio di homosexual no ta pertenece den cultura rubiano. Clero y Ministro di Husticia a uni forsa den un caminda di cruz pa proteha Aruba contra e peliger aki.
Manera sa pasa mas biaha na Aruba, emoshon fuerte cu argumento curioso tawata guia e discushonnan. Asina e textonan yen di menasa den Biblia Bieu pa hopi tempo caba a keda contradeci pa Testamento Nobo cu su mensahenan cla di amor y ‘no huzga otro si bo mes ta un pecador’. Mesun dudoso tawata e apelashon cu Ministro di Husticia a haci riba ‘nos cultura’, El a referi na un custumber di homber pa plama nan semiya con cu para keda riba nos isla cu hopi ‘yiu sin tata’ como resultado? Of mas bien e tawatin e percentahe halto di divorcio (te asta 70%) na bista?
E postura di iglesia catolico pa cu homosexualidad tambe a ser uza como argumento den e discushonnan. Den esey no a tuma na considerashon e falta grandi di tolerancia, inhusticia sistematico y otro fayo maligno (cu de bes en cuando a conduci na miles y miles di morto). Te dia di awe iglesia catolico ta sigui cu e tradishon aki. Su posishon pa prohibi anticoncepshon den un mundo yen di circumstancia miserabel pa motibo di sobrepopulashon ta incomprendibel. E practica pa tapa e abuso di mucha dor di sacerdote a permiti e abuso ey pa hopi tempo mas. Den e luz aki tin hopi duda si Iglesia tin e autoridad moral pa excomulga matrimonio di homosexual. Di berdad e diferencia den sexo ta asina importante cu atrobe mester organisa un caminda di cruz cu despues, mescos cu a pasa cu hopi otro tema, mester wordu considera como un eror?
Ta incorecto pa considera custumber cu ta parti di ‘nos cultura’ como algo incambiabel. Tur cultura ta den proceso di cambio. Asina e custumber di dal mucha a keda remplasa pa e concepto cu den un bon educashon no tin lugar pa dal. Den ‘nos cultura’ tawata normal cu hende muhe no sa haya hopi formashon, pasobra su tarea na mundo tawata consisti di pari yiu. Mescos ta conta pa hende cu handicap, cu pa hopi siglo a ser considera como un ‘castigo di Dios’, mientras cu te cu recien a considera como masha normal e trato inhumano di e poblashon scur di pais desaroya occidental manera Estados Unidos y Sur-Africa.
Cu ta nenga homosexual e matrimonio religioso a base di e doctrina biblico no ta ningun argumento pa obstaculisa e posibilidad di un matrimonio pa ley. Hopi pais occidental a separa Estado y Iglesia y a desaroya un comunidad pa hende cu diferente caracteristica. Pa conbibi pacificamente cu otro a acorda cu no por discrimina a base di religion, rasa, preferencia politico of orientashon sexual. Den e contexto aki no por sigui defende pa nenga homosexual derecho cu heterosexual sí tin. Esaki tin mas balor si tuma na cuenta cu varios areglo legal manera esun di penshun y herencia, cu en principio ta conta pa tur ciudadano, ta mara na matrimonio civil. Consecuentemente no por sigui mantene e prohibishon pa matrimonio di homosexual den nos estado di derecho a base di argumento dudoso.


text:
Nos ta cuida, nos ta proteha, nos ta educa!
Nos ta cuida
- Rescata animalnan
- Duna animalnan un di dos opportunidad
- Busca un hogar nobo pa nan.
Nos ta proteha
- Proteha derechonan di animalnan
- Prevencion
- Enfrenta abuso
- Promove legislacion y leynan nobo
Nos ta educa
- Educacion na scol, coopera cu polis,
- Campaña di conscientisacion tocante e topico “un doño responsabel”
- Corant, television, radio y internet
Nos Objetivonan
“No Kill Policy”
- Proteha animalnan contra crueldad
- Proteha e habitat di e animalnan local contra destruccion, veneno y contaminacion
- Proteha animalnan contra captura cu e riesgo di exterminacion
- Solamente den caso di malesa serio of doloroso pa e animal y cu no tin otro opcion lo euthanisa.
- Ofrece sosten y cuida animalnan cu malesa of cu a sali herida debi na accident of calamidad.
Objectivonan a corto y largo paso
- Re-establece no campaña di sterilisacion pa animalnan di caya
- Establece un programa di registracion pa cacho y pushi.
- Reduci e cantidad di cacho pa hende for di 1:3.5 pa 1:2
- Establece un unidad di control di animal pa cada barrio.
- Promove e establicimento di un santuario pa cachonan saludabel indesea pa adopcion.
- Establece un Sociedad Humano na Aruba.


text:
Monday, September 29, 2008
Our New Home in Aruba
This is the small cabin we are living in temporarily. It is a cabin on the camp grounds where I, Betty, was director for some fifteen years. It is called: Camp Washington. Washington is the area where the campsite is founded. It is airconditioned, for which we are very thankful. It would not be possible, we think, to survive in the constant temperatures in the 90's these months that we have been here! We love to garden so we have planted flowers and shrubs and they are beginning to blossom and bring life to the yard, as you can see in some of the additional images.
Posted by Bicento & Betty Henriquez at 12:05 PM No comments: Links to this post
Thursday, September 25, 2008
E Curason - conclusion
Nos a mira for di Scritura Santo, cu e curason di e sernan humano ta falso mas cu tur otro cos y desesperamente malo. Y nos a menciona cu e curason den Beibel no ta papia di e curason cu ta pomp e sanger door di nos curpa, pero e curason segun Scritura ta inlcui na prome lugar e mente y e spirito humano cu ta diferente cu animalnan.
Nos ta lesa den Beibel cu Dios a crea hende segun Su imahen y semehansa cu e capacidad pa distingui mei mei bon y malo. Sinembargo e prome hende Adam, a wordo gaña y a cai den pica, y asina morto a drenta y a pasa na tur hende, pasobra tur a comete pica. E Palabra di Dios ta enfatisa cu no tin ni un persona cu nunca a peca of hasi pica. Beibel ta bisa tur a peca y ta falta e gloria di Dios. No ta keda ningun persona cu ta liber di e condenacion ey. Beibel ta enfatisa esey bisando, "No tin ni un hende husto, ni sikiera UN; no tin ni un hende cu ta comprende, no tin ni un hende cu ta busca Dios. Tur a desvia; conhuntamente nan a bira inutil; no tin ni un hende cu ta hasi bon, no tin ni sikiera un. Nan garganta ta un graf habri, nan lenga ta practica mentira, veneno di colebra ta ariba nan lipnan. Nan boca ta yen di maldicion y armagura. Nan pianan ta lihe pa drama sanger, ruina y miseria ta marca nan pasonan, y e camina di pas nan no conoce. No tin temor di Dios, dilanti nan wowonan." Lesa Romanonan 3:9-20
E loke nos a caba di lesa aki ta inclui cada uno di nos sin excepcion prome cu nos a tende e Evangelio y cu nos a kere e mensahe y a repenti y kere di henter nos curason den Señor Jesus, Kende a carga nos picanan den Su curpa ariba e crus; pa asina libra di nos picanan nos por biba awor den husticia y segun e boluntad di nos Tata Celestial, na Kende ta pertenece gloria y alabansa pa semper.
Pero si bo ta un persona cu te na e momento aki di bo bida, bo no a wordo convenci di pica y di husticia y di huicio; ta nifica cu te na e momento aki, bo ta bou di e sentencia di condenacion. Pa ta pertenece na un of otro religion no ta e contesta. Cu miedo francamento mi mester menciona loke Scritura ta siña nos, y asta for di boca di Señor Jesus Su mes; cu hopi hende religioso cu a confia den nan religion, lo ta condena pa eternidad. Den Mateo capitulo siete y ver 21 padilanti, Jesus ta bisa lo siguiente: "No ta tur hende cu ta bisa na Mi; Señor, Señor; lo drenta e Reino di cielo, ma solamente esun cu hasi e boluntad di Mi Tata Kende ta den cielo. Hopi lo bisa Mi ariba e dia ey, Señor, Señor, nos no a profetisa den Bo nomber, y saca demoñonan den Bo nomber, y haci milagernan? E ora ey lo Mi bisa nan claramente; nunca mi a conoce boso. Bai for di Mi, boso hasidornan di maldad."
Amigonan di tur edad, Señor ta yama awe na tur hende na tur parti, pa nos repenti y kere den Su Yiu nos Señor Jesus. Pasobra ta pa medio di Jesus, Dios lo huzga henter mundu cu husticia, y no pa medio di religion of ki grupo of ki esaki of esaya.
Lesa por fabor den Echunan 10:34-43, y tambe Echunan 17:29-31. Lesa y pidi Señor di henter bo curason. E ta sperando pa bo.
Nos email adres ta: bbhenriquez@setarnet.awe
Nos ta lesa den Beibel cu Dios a crea hende segun Su imahen y semehansa cu e capacidad pa distingui mei mei bon y malo. Sinembargo e prome hende Adam, a wordo gaña y a cai den pica, y asina morto a drenta y a pasa na tur hende, pasobra tur a comete pica. E Palabra di Dios ta enfatisa cu no tin ni un persona cu nunca a peca of hasi pica. Beibel ta bisa tur a peca y ta falta e gloria di Dios. No ta keda ningun persona cu ta liber di e condenacion ey. Beibel ta enfatisa esey bisando, "No tin ni un hende husto, ni sikiera UN; no tin ni un hende cu ta comprende, no tin ni un hende cu ta busca Dios. Tur a desvia; conhuntamente nan a bira inutil; no tin ni un hende cu ta hasi bon, no tin ni sikiera un. Nan garganta ta un graf habri, nan lenga ta practica mentira, veneno di colebra ta ariba nan lipnan. Nan boca ta yen di maldicion y armagura. Nan pianan ta lihe pa drama sanger, ruina y miseria ta marca nan pasonan, y e camina di pas nan no conoce. No tin temor di Dios, dilanti nan wowonan." Lesa Romanonan 3:9-20
E loke nos a caba di lesa aki ta inclui cada uno di nos sin excepcion prome cu nos a tende e Evangelio y cu nos a kere e mensahe y a repenti y kere di henter nos curason den Señor Jesus, Kende a carga nos picanan den Su curpa ariba e crus; pa asina libra di nos picanan nos por biba awor den husticia y segun e boluntad di nos Tata Celestial, na Kende ta pertenece gloria y alabansa pa semper.
Pero si bo ta un persona cu te na e momento aki di bo bida, bo no a wordo convenci di pica y di husticia y di huicio; ta nifica cu te na e momento aki, bo ta bou di e sentencia di condenacion. Pa ta pertenece na un of otro religion no ta e contesta. Cu miedo francamento mi mester menciona loke Scritura ta siña nos, y asta for di boca di Señor Jesus Su mes; cu hopi hende religioso cu a confia den nan religion, lo ta condena pa eternidad. Den Mateo capitulo siete y ver 21 padilanti, Jesus ta bisa lo siguiente: "No ta tur hende cu ta bisa na Mi; Señor, Señor; lo drenta e Reino di cielo, ma solamente esun cu hasi e boluntad di Mi Tata Kende ta den cielo. Hopi lo bisa Mi ariba e dia ey, Señor, Señor, nos no a profetisa den Bo nomber, y saca demoñonan den Bo nomber, y haci milagernan? E ora ey lo Mi bisa nan claramente; nunca mi a conoce boso. Bai for di Mi, boso hasidornan di maldad."
Amigonan di tur edad, Señor ta yama awe na tur hende na tur parti, pa nos repenti y kere den Su Yiu nos Señor Jesus. Pasobra ta pa medio di Jesus, Dios lo huzga henter mundu cu husticia, y no pa medio di religion of ki grupo of ki esaki of esaya.
Lesa por fabor den Echunan 10:34-43, y tambe Echunan 17:29-31. Lesa y pidi Señor di henter bo curason. E ta sperando pa bo.
Nos email adres ta: bbhenriquez@setarnet.awe
Posted by Bicento & Betty Henriquez at 2:57 PM No comments: Links to this post
Monday, September 22, 2008
E CURASON - continuacion
Pakico tin tanto maldad asina den mundu? Pakico tanto guera, matamentu, krueldad y tur forma di inhusticia? Segun Scritura, tur e maldadnan ey ta sali for di e curason di hende. For di e principio cu Dios a crea hende den Su imagen y Su Semehansa, El a dun’e un mandamento cu e spiertamento aki; cu e dia cu e desobedece, e lo muri sigur. (nos garage natural!!>>>>>>>
E prome hende a desobedece Dios, y a scucha na e Diabel, y for di e momento ey morto a drenta, y hende a perde comunion cu Dios. Sinembargo Dios a duna e promesa aki, (mientras cu E tabata reprende e colebra cu tabata representa e Diabel of Satanas). "Lo Mi pone enemistad entre abo y e mohe, y entre bo simia y su simia. E lo herida bo cabes, y abo lo herida Su hilchi." Aki anto nos ta haya un di e prome promesanan di nos Salbador Jesus.
Awe despues di miles di añanan, nos ta bibando den e periodo di tempo, cu e Salbador a bini y a pachura e cabes di e colebra biew cu ta e diabel y satanas. Lesa sin falta, e capitulo 12 den e buki di Rebelacion tocante e colebra di cual nos ta lesa den Genesis. Sinembargo, for di e momento ey, cu e prome hende a desobedece Dios, pica a drenta den mundu y hunto cu pica; morto. Y asina morto a pasa na tur hende, pasobra tur a peca. Romanonan 5:12. Nos por descuti y reclama y pleita tocante e doctrina aki; pero e berdad ta cu no ta existi ningun hende den e mundu aki cu nunca a peca. Segun Scritura, tur hende a peca y ta falta e gloria di Dios. Romanonan 3:23. Pero nos por puntra: Den ki sentido of di ki manera y con nos por comprende cu Jesus a pachura e cabes di e diabel?
Amigonan, e contesta ta cla y sigur y ta irevocabel y ta scirbi pa nos den e Beibel. E ta sirbi cu e proposito pa duna nos bida eterna si nos obedece e Evangelio. Evangelio ta nifica: "Bon Noticia", y e bon noticia ta cu Cristo a muri pa nos ariba un crus. Beibel ta bisa nos clarisimo cu El a tuma of carga nos picanan den Su curpa ariba e crus; pa nos libra di picanan por biba pa husticia; y pa medio di Su heridanan nos a worde cura. Lesa 1 Pedro 2:24.
Awe despues di miles di añanan, nos ta bibando den e periodo di tempo, cu e Salbador a bini y a pachura e cabes di e colebra biew cu ta e diabel y satanas. Lesa sin falta, e capitulo 12 den e buki di Rebelacion tocante e colebra di cual nos ta lesa den Genesis. Sinembargo, for di e momento ey, cu e prome hende a desobedece Dios, pica a drenta den mundu y hunto cu pica; morto. Y asina morto a pasa na tur hende, pasobra tur a peca. Romanonan 5:12. Nos por descuti y reclama y pleita tocante e doctrina aki; pero e berdad ta cu no ta existi ningun hende den e mundu aki cu nunca a peca. Segun Scritura, tur hende a peca y ta falta e gloria di Dios. Romanonan 3:23. Pero nos por puntra: Den ki sentido of di ki manera y con nos por comprende cu Jesus a pachura e cabes di e diabel?
Amigonan, e contesta ta cla y sigur y ta irevocabel y ta scirbi pa nos den e Beibel. E ta sirbi cu e proposito pa duna nos bida eterna si nos obedece e Evangelio. Evangelio ta nifica: "Bon Noticia", y e bon noticia ta cu Cristo a muri pa nos ariba un crus. Beibel ta bisa nos clarisimo cu El a tuma of carga nos picanan den Su curpa ariba e crus; pa nos libra di picanan por biba pa husticia; y pa medio di Su heridanan nos a worde cura. Lesa 1 Pedro 2:24.
Pues cu e ta Dios Su boluntad di amor y di misericordia na cada persona cu ta lesa e mensahe corto aki, pa bo sabi cu Dios ta stima bo, y E no kier pa bo bai perdi, pero pa cada uno di nos por repenti y admiti cu nos ta un pecador, y pone nos fe den Esun cu a muri den nos lugar ariba un crus. Ma e Tata a lanta Jesus for di morto despues di tres dia den graf. Di e manera ei, e Yiu di Dios a pachura e cabes di e colebra segun Scritura. Di ningun manera esey por nifica cu Satanas no tin poder pa mata y pa destrui awe. Beibel ta bisa hopi cla, cu henter mundu, of sea humanidad cu no ta kere di curason den Señor Jesus; ta drumi den e malbado, of sea bou di su control. 1 Juan 5:19
Beibel ta bisa: "E palabra ta serca bo, den bo boca y den bo curason, y cu si bo confesa Señor Jesus cu bo boca y kere den bo curason cu Dios a lant’E for di e mortonan, lo bo ta salba. Pasobra cu curason hende ta kere pa haya husticia, y cu boca e ta confesa pa haya salbacion. Romanonan 10:8-13.
Danki pa lesa e mensahe aki. Si bo a worde bendiciona of spierta, laga nos sabi esey dor di scirbi nos na: bbhenriquez@setarnet.aw
Posted by Bicento & Betty Henriquez at 12:03 PM No comments: Links to this post
Tuesday, September 9, 2008
E CURASON
Kico Beibel ta siña nos tocante curason di e sernan humano? Masha hopi mes; pero no den e sentido fisical, sino spiritual. Manera nos sabi, e asunto di curason humano ta bon conocí tur parti di mundo. Y si e curason stop di funciona ta nifica morto di e persona. Tin te asta especialistanan di curason cu por splica detayadamente con e curason ta funciona. Ma e scrituranan cu ta duna na nos via inspiracion di Dios Su mes pa medio di Spirito Santo, ta papia cu nos den e sentido spiritual tocante e curason. Ehempel: Jeremias 17:9,10 ta bisa esaki: "E curason ta engañoso mas cu tur otro cos, y totalmente corupto; ken por comprende? Ami e Señor ta scrudiña e curason, y ta examina e mente, pa recompensa cada hende di acuerdo cu su conducta, di acuerdo cu loke su echonan ta merece."
Ta cla pa mira aki, cu e Señor no ta papia tocante e curason di carni y sanger, sino di e totalidad di e potencial di e naturalesa humano, incluyendo particularmente e mente. P’esey cu e Profeta no a bisa cu ta e curason di e Judiunan, of di e paganonan etc; ma simplemente e ta bisa: "e curason" y tambe e "mente". Tanta e curason y cerebro ta miembronan masha importante den cada ser humano sin importa rasa ni colo ni nada otro.
Pero ya mi a menciona cu aki nos tin di hasi cu e ser humano completo. Den Scritura nos ta lesa di e curason , e mente, e spirito humano, e alma y e consenshi. Tur eseynan ta mescos den cada uno di nos. P’esey, e declaracion di e profeta tocante e curason corupto y engañoso ta enclui nos tur sin excepcion. Ademas tin hopi otro Scrituranan cu ta papia tocante e mes un facto ey. Den Mateo capitulo 15, e Señor ta reprende algun persona religioso masha fuerte mes. Anto e Apostel Pedro a pidi Jesus pa e splica e comparacion na nan. Jesus su contesta tabata lo siguiente: "Ainda boso ta sin comprendemento?" "Boso no ta comprende cu tur loke ta drenta e boca ta bai den e stoma, y despues ta sali for di e curpa? Ma e loke ta sali for di e boca ta sali for di e curason, y esey ta haci un hende impuro. Pasobra for di e curason ta sali mal pensamento, matamento, adulterio, inmoralidad sexual, ladronicia, testimonio falso, calumnia. Eseynan ta loke ta haci un hende impuro, pero come sin laba man no ta hasi hende impuro."
Amigonan di tur edad; e maldadnan ey menciona pa Señor Jesus, ta sali for di e mente di nos como sernan humano. Nos ta nace cu e naturalesa pecaminoso ey, cada uno di nos. Ta p’esey Cristo a bini na mundo den un curpa humano mescos cu nos, pero sin e naturalesa di pica ey. El a nace pa e obra di e Spirito Santo for di un birgen cu yama Maria. Y E ta e unico den un curpa humano cu a risisti contra tur e maldadnan menciona y tur otro no menciona sin hasi pica. P’esey E tabata e Unico cu por a duna Su bida den lugar di henter humanidad dor di a tuma den Su curpa ariba e crus, e pica di nos tur. Y e Tata a lant’E na di tres dia victorioso, y e victoria ey tabata pa nos. Awor nos por haya pordon di tur pica si nos repenti y acept’E como nos Salbador personal.
Pa Bicento Henriquez
Ta cla pa mira aki, cu e Señor no ta papia tocante e curason di carni y sanger, sino di e totalidad di e potencial di e naturalesa humano, incluyendo particularmente e mente. P’esey cu e Profeta no a bisa cu ta e curason di e Judiunan, of di e paganonan etc; ma simplemente e ta bisa: "e curason" y tambe e "mente". Tanta e curason y cerebro ta miembronan masha importante den cada ser humano sin importa rasa ni colo ni nada otro.
Pero ya mi a menciona cu aki nos tin di hasi cu e ser humano completo. Den Scritura nos ta lesa di e curason , e mente, e spirito humano, e alma y e consenshi. Tur eseynan ta mescos den cada uno di nos. P’esey, e declaracion di e profeta tocante e curason corupto y engañoso ta enclui nos tur sin excepcion. Ademas tin hopi otro Scrituranan cu ta papia tocante e mes un facto ey. Den Mateo capitulo 15, e Señor ta reprende algun persona religioso masha fuerte mes. Anto e Apostel Pedro a pidi Jesus pa e splica e comparacion na nan. Jesus su contesta tabata lo siguiente: "Ainda boso ta sin comprendemento?" "Boso no ta comprende cu tur loke ta drenta e boca ta bai den e stoma, y despues ta sali for di e curpa? Ma e loke ta sali for di e boca ta sali for di e curason, y esey ta haci un hende impuro. Pasobra for di e curason ta sali mal pensamento, matamento, adulterio, inmoralidad sexual, ladronicia, testimonio falso, calumnia. Eseynan ta loke ta haci un hende impuro, pero come sin laba man no ta hasi hende impuro."
Amigonan di tur edad; e maldadnan ey menciona pa Señor Jesus, ta sali for di e mente di nos como sernan humano. Nos ta nace cu e naturalesa pecaminoso ey, cada uno di nos. Ta p’esey Cristo a bini na mundo den un curpa humano mescos cu nos, pero sin e naturalesa di pica ey. El a nace pa e obra di e Spirito Santo for di un birgen cu yama Maria. Y E ta e unico den un curpa humano cu a risisti contra tur e maldadnan menciona y tur otro no menciona sin hasi pica. P’esey E tabata e Unico cu por a duna Su bida den lugar di henter humanidad dor di a tuma den Su curpa ariba e crus, e pica di nos tur. Y e Tata a lant’E na di tres dia victorioso, y e victoria ey tabata pa nos. Awor nos por haya pordon di tur pica si nos repenti y acept’E como nos Salbador personal.
Pa Bicento Henriquez
Posted by Bicento & Betty Henriquez at 11:51 AM No comments: Links to this post
Subscribe to: Posts (Atom)


text:
Outòrnan di ‘Zwartboek’ i otro persona prekupá ku korupshon na Boneiru, Saba i Statia por ta kontentu. Despues di hopi aña i hopi papiamentu bashí, por fin WolBES ta introdusí algun medida konkreto pa prevení korupshon i duna nos pueblo mas idea kiko nos gobièrnu ta hasiendo ku nos sèn di belasting.
Aparte di e medida mas importante, esta e Komishon di Supervishon Finansiero (Commissie Financieel Toezicht) ku a kuminsá funshoná kaba, den WolBES tin e siguiente medidanan:
Medida 1: Diputadonan mester revelá kua ‘side-job’ nan tin
Kada diputado i miembro di Konseho Insular mester publiká tur ‘side-job’ ku nan ta hasi, esta trabounan sekundario ku nan ta hasi banda di nan trabou komo diputado òf miembro di Konseho Insular. E side-job-nan aki no mag kousa niun konflikto di interes. Pues si un diputado tin un job na banda ku por konfliktá ku su trabou komo diputado (p.e. diputado di DROB ta alabes direktor di un kompania di konstrukshon), e tin ku stòp di hasi e side-job.
Medida 2: Diputadonan mester entregá un lista di tur nan poseshonnan
Kada diputado mester entregá un lista presiso i kompleto di tur su propiedatnan promé ku e por kuminsá traha. Di e forma ei ta posibel pa kontrolá kuantu propiedat e tin despues ku e ta baha. Lástimamente WolBES no ta obligá nan di entregá un lista similar anualmente i dia nan ta baha, pa hasi kòntròl públiko mas fásil. Den e aspekto ei WolBES ta faya. Pero e medida aki sikiera ta un komienso di transparensia òf e sistema di ‘full disclosure’.
Medida 3: Instalashon di un Kontrolaria Komun pa e isla-nan di BES
Konseho Insular di e tres islanan di BES ta instalá un Kontrolaria Komun pa hasi investigashon den funshonamientu di gobièrnu, tantu pa detektá posibel iregularidatnan komo pa evaluá efisiensia di gobièrnu su funshonamientu. Kon esaki lo funshoná den praktika ta difísil pa premirá, pero e ta un arma den man di Konseho Insular pa kontrolá gobièrnu, lokual ta nesesario de bes en kuando sigur!


text:
Spesialmentepa doño di Empresa Chikí Hulandes:
MM Culinair ta organisá di eksperensia pa Curaçao. Durante di e biahe aki kada partisipante por sera konosí ku e parti kulinario di e isla Karibense. Un parti di e biahe ta pa kompartí konosementu entre e diferente kompanianan. Durante e biahe aki lo tin planiá algun bishita pa di un forma formal i a base di ‘match-making’ sera konosí ku empresarionan di Curaçao, tambe esnan ku ta Hulandes Europeo. Ademas nos ke laga bo sera konosí ku otro empresarionan potensial di Empresa Chikí na Curaçao.
Otro partinan:
- trese parti ophetivo di Curaçao bou di atenshon
- sera konosí ku Curaçao i empresarionan di Curaçao
- ‘matching’ personal ku empresarionan di Curaçao pa realisá kooperashon.
- desaroyá abilidat komo empresario.
E biahe lo kulminá ku un bishita na Curaçao Culinair.
Pa mas informashon, manda un e-mail pa marchien@curacaoculinair.com òf yama na +31-613 473 251.
The trade mission in the Antilliaans Dagblad.
Getting acquainted with Curaçao and Curaçao entrepreneurs.
During the official opening of Curaçao Culinair with Dhr. Ruggenaath and the trade mission.
Personal matchmaking with potential partners.


text:
Kosovo
Kosovo ta un pais den Oropa. E kapital di Kosovo ta Pristina. Kosovo tabata forma parti di Yugoslavia y despues di e desintegrashon di esaki Kosovo a keda forma parti di Serbia. Dia 17 di februari 2008 Kosovo a deklara su mes unilateralmente independiente di Serbia. Mientras tantu Kosovo a wordu rekonosi pa 60 pais (situashon 26 di juni 2009), entre kua e ex-repulikanan di Yugoslavia. Serbia ta konsidera Kosovo komo parti integral di Serbia.
Kosovo no ta miembro di Nashonan Uni (United Nations) pasobra Rusia a y ta sigui menasa di usa su veto. Rusia ta un aliado historiko di Serbia. Paisnan den nos region ku a rekonose Kosovo ta Colombia, Costa Rica y Panama. E mayoria paisnan di Union Europeo a rekonose Kosovo. Tambe Kosovo ta forma parti di Fondo Monetario Internashonal (IMF).
Linknan eksternoEditá
- [1] - Portal ofisial di Minister President di Kosovo


text:
Segun Parlamentario Endy Croes
ORANJESTAD (AAN): Parlamentario Endy Croes ta acusa Hulanda di a actua contra Ley di LAFT pa cu e nombramento di Henk Kamp como miembro di CAFT. Parlamentario Croes ta lamenta masha hopi con Hulanda ta trapa riba ley cu tur su forsa sin importa y sin respeta. Aki rato lo splica ampliamente con esaki ta hinca den otro.
No por ta asina cu Aruba ta mantene su mes nechi respetando palabracionnan y sigur respetando nos leynan. Si no tin respet pa nos leynan anto nos lo mester papia di un “BANANEN REPUBLIEK”. Segun Parlamentario Croes asina Aruba ta wordo trata door di Hulanda.
Nombramento político den CAFT
Laga nos splica al grano e nombramento di e politico Henk Kamp den CAFT. Den e Ley di LAFT, esta e Landsverordening Aruba Financieel Toezicht tin ancra den Artikel 3 con e constelacion di e College (CAFT) ta hinca den otro. Esta e 3 miembronan di cual Presidente ta wordo nombra door di “regering van het Koninkrijk”, Aruba ta nombra un miembro y Hulanda ta nombra e di tres miembro.
Artikel 4 di e Ley di LAFT sinembargo ta regla hopi cla entre otro condicionnan pa bo por ta miembro y alaves ki ora bo NO lo por wordo nombra como miembro. Aki mi kier ilustra con Hulanda ta trapa riba ley sin importa un bledo y mi ta sinti personalmente cu Aruba no mester acepta esaki sin mas y mester cuminsa exigi pa Henk Kamp como un POLITICO bieu y bakia comprende cu esaki No por y entrega asina su retiro inmediatamente.
Artikel 4 Lid d ta papia cla ki ora bo no lo por bira miembro di CAFT y mi lo pone esaki textualmente: “een lid van de Staten of van een daarmee vergelijkbaar orgaan van Nederland, of op de lijst staan OF HEBBEN GESTAAN van enige politieke partij binen het Koninkrijk der Nederlanden”, no por wordo nombra como miembro di CAFT.
Henk Kamp ta un politico cu tabata riba lista di VVD, esta e lista hustamente di e partido di Rutte, e Minister President actual di Hulanda. Pues Regering van het Koninkrijk a comete un BLUNDER cu e nombramento aki sin mas. Inaceptable si Hulanda ta papia di integridad anto Hulanda ta trapa Ley di LAFT na e manera aki?
Trapamento riba ley
Parlamentario Endy Croes ta manda señal pa Hulanda, si bo kier supervisa Aruba via CAFT nos no tin nada contra pero bo mester ta un Mama cu por duna bon ehempel y den e caso aki bo ta mustra abiertamente bo caracter di un mal Mama atrapando asina nos leynan vigente. Mas tristo ta cu bo ta actua contra un ley cu mama Hulanda mes a traha destilando esaki for di e protocol di 2 Mei 2015. Inaceptable bo bisa nos cu bo no sa.
Ya cu nos ta den e antesala pa trata Ley di LAFT anto encarecidamente nos ta pidi Henk Kamp pa entrega su retiro como muestra di a peca contra ley y alaves dunando ehempel di integridad.
Henk Kamp ta un politico bakia y ta imposibel e mes por a acepta e puesto aki. Pues hancho pa bo y smal pa nos. No way!! Nos tin tur prueba y lo vocifera esaki fuertemente den Parlamento momento cu trata e Ley di LAFT pa e keda graba den historia con Hulanda ta trapa riba ley segun e kier. Parlamentario Endy Croes ta termina haciendo un peticion na bon manera na Henk Kamp kende tabata ex minister di Volkshuisvesting en Ruimtelijke Ordening en Milieubeheer 2002-2003, alaves minister di defensa te cu 2007 y minister di economische zaken 2012 pa 2017 pa e entrega su retiro na un manera nechi cumpliendo asina cu Ley di LAFT.


text:
Gobièrnu
Riba 10 di mei 2017 e partidonan PAR, MAN i PIN a firma e akuerdo di gobernashon “Realisando e máksimo potensial di Kòrsou”, un akuerdo di gobernashon ku atenshon spesial pa edukashon, formashon i kombatimentu di pobresa.
Ku esaki e partidonan a enfatisá ku Kòrsou ta un país fuerte ku yen oportunidat, ku den e periodo 2017-2021 lo desaroyá na bienestar di nos komunidat.
E Programa di Gobernashon, ku tin e mesun titulo, ta ekspandé riba e prioridatana di e gabinete pa duna empuhe na ekonomiá i mehorá e situashon sosial. E gobiernu ta para fuerte pa bon gobernashon i maneho di finansas pa segurá konfiansa den nos pais, pa stimulá kresementu di ekonomia i pa p’asina por invertí den tur lokual ta importante pa suidadanonan i logra un komunidat den balansa.
Na e momentunan aki pobresa ta un di e problemanan agudo riba nos isla. Kombatimentu di pobresa den bario, desaroyo di proyektonan pa krea kupo di trabou i entrada i stimulá desaroyo duradero ta prioridat primordial pa e gabinete aki.
Pa por atende ku e retonan ku nos pais ta enfrentá i subi un rumbo nobo, mester realisá kolaborashon efektivo entre gobièrnu, sektor públiko i privá, organisashonnan no-gubernamental i suidadanonan. Kolaborashon ta krusial pa logra resultado kompartí.
E Programa di Gobernashon ta punto di salida di gobièrnu i ta indiká e direkshon ku nos kier bai pa logra un komunidat inklusivo i bon eduká kaminda suidadanonan ta partisipá áktivo pa logra desaroyo duradero.
Último notisia
- Promé resultado di e Produkto Interno Bruto di Kòrsou – 2018riba 16 Yüli 2019
- PARTISIPASHON di Fayesimenturiba 17 Mei 2019
- RESUMEN GMNriba 26 Mart 2019
Konseho di minister
Sinta robes pa drechi: Sra. Zita Jesus-Leito, Sr. Eugene Rhuggenaath, Sra Susanne Camilia-Romer.
Pará robes pa drechi: Sr. Armin Konket, Sr. Quncy Girigorie, Sra. Marilyn Alcalá-Wallé, Sr. Steven Martina, Sr. Kenneth Gijsbertha i Sr. Hensley Koeiman.
Konseho di Minister ta reúni tur siman riba djarason na e Edifisio Prinsipal (Hoofdgebouw) na Fort Amsterdam pa deliberá riba dokumentunan tokante di maneho di gobièrnu. Durante di e reunionnan, nan ta tuma desishon den e aria di e nuebe ministerionan di gobièrnu. Ta manda e desishonnan di konseho di minister na e departamentunan di gobernashon konserní pa implementashon. Den sierto kaso, a base di e índole di e desishonnan, ta stipulá e desishonnan den un landsbesluit i despues ta manda e besluit pa Gobernador. Tur siman tin konferensha di prensa riba djaweps. Den e konferensha di prensa e ministernan ta haña oportunidat pa informá pueblo di Korsou tokante di e situashon di un tópiko.
Programa di Gobernashon
E programa di Gobernashon ta ilustrá e futuro ku kier logra pa Kòrsou. E gobièrnu aki kier logra 4 meta stratégiko.
Komunidat inklusivo
Un komunidat inklusivo ta un komunidat ku no ta laga niun hende atras i kaminda kada persona ku nan nesesidatnan ta importante. Tur persona mester haña oportunidat amplio pa desaroyá den nos komunidat, sin importá aspektonan personal. Lo tin atenshon pa diversidat i pa kombatí eksklushon di tur forma den nos komunidat.
Suidadania aktivo
Partisipashon aktivo di suidadanonan ta referí na meta pa stimulá embolbimentu di un i tur i tambe e kapasidat pa kada hende yuda su mes i yuda kontribuí na un mihó Kòrsou. Esei kiermen tambe embolbimentu demokratiko di personanan na desishonan riba diferente nivel.
Un komunidat eduká i formá
Un komunidat eduká ta nifiká ku tur persona, for di mucha, hóben te na adulto mester haña oportunidat pa risibí enseñansa di nivel haltu ku ta tene kuenta ku e diferensia entre persona, desaroyonan modèrno i ta konektá ku demanda di merkado.
Desaroyo duradero
Pa gobièrnu realisá su vishon i metanan stratégiko lo desaroyá maneho i aktividatnan riba e siguiente 5 temanan sentral:
Enseñansa, edukashon i formashon
Tur suidadano tin derechi i mester tin e siguransa ku e por desaroyá konforme su abilidatnan p’asina e por tin mas oportunidat riba un bida digno. Den kuadro di e tema aki tin atenshon pa enseñansa di kalidat i un sistema di enseñansa ku ta tene kuenta ku 21st century skills i lifelong learning.
Ekonomia i Trabou
Tur hende tin derechi di biba un bida kaminda e por provée den su nesesidatnan básiko manera kuminda, bibienda, seguridat, akseptashon sosial i desaroyo propio. P’esei desaroyo duradero ta nesesario i kada persona mester por haña of krea trabou digno.
Salù i medioambiente
Komunidat mester tin akseso na un sistema di salubridat integrá, efektivo i adekuá. Lo invertí mas den prevenshon di malesa i pa drecha efektividat di kuido. Pa ku medio ambiente lo desaroyá un vishon pa krea mas balansa ekológiko kaminda mas hende por produsí nan mes kuminda i ta konsiente di e balor i limitashonnan di nos rekursonan natural.
Famia, Komunidat i Seguridat
Bario ta un instrumento pa logra desaroyo duradero di un komunidat. Lo buta énfasis riba mitigá e retraso sosial ku enfoke spesial riba famianan ku ta den situashon agudo. E aserkamentu aki lo mester drecha e situashon di seguridat i òrdu den barionan i promové koheshon sosial i union.
Bon gobernashon
Ta nesesario pa restourá e konfiansa di komunidat den gobièrnu i aparato públiko, dor di krea transparensia i dor di mantené bon gobernashon, bon maneho di finansas i integridat.Banda di kapasitashon di aparato públiko, lo buska maneranan pa optimalisá servisio dor di inovashon i uso di teknologia modèrno.
Mandatarionan
- Minister di Asuntunan General i Promé Minister
- Minister di Tráfiko, Transporte i Planifikashon Urbano
- Minister di Enseñansa, Siensia, Kultura & Deporte
- Minister di Hustisia
- Minister di Desaroyo Sosial, Labor i Bienestar
- Minister di
- Minister di Finansa
- Minister di Maneho di Gobernashon, Planifikashon i Servisio Públiko
- Minister di Salubridat Públiko, Medio Ambiente i Naturalesa


text:
Parlamentario Setty Christiaans-Yarzagaray:
ORANJESTAD (AAN): Parlamentario Setty Christiaans-Yarzagaray a elabora riba cifranan cu ta disponibel door di Banco Central di Aruba (CBA). Den e rapport di Economic Outlook di Banco Central di Aruba, ta wordo menciona cu crecemento economico di 2018 di e pais tawata grandemente door di turismo.
E Parlamentario a tuma nota den e parti di sector real di e statistical tables, cu e informacion di e componente di travel den e current account di balansa di pago ta obtenibel pa 2018. E dato aki ta midi e actividad economico di e bishitantenan cu ta biaha pa Aruba. Antes yama “Tourism Receipts”. Disponibilidad di e cifranan aki ta necesario pa sa con desaroyo y proyeccionnan turistico ta bayendo y kico lo spera den 2019.
Parlamentario Christiaans-Yarzagaray ta expresa di ta contento cu e hecho cu Banco Central di Aruba ta indica cu e sector di travel a rindi mas. E ‘tourism receipt’ of e awor yama e componente di “travel” ta un indicator cu ta midi kico turismo a aporta economicamente, of mas bien bisa, e placa cu turisanan ta laga atras den economia di Aruba. Esaki a subi pa aña 2018 cu 240 miyon florin.
E Parlamentario ta contento cu e cifra di placa ta disponibel y naturalmente cu e dato a ki a contra cu un crecemento di casi 9%.
Pa loke ta trata e cantidad di turistanan pa aña 2018, e cifra no ta totalmente obtenibel. Mester bisa cu e cifranan di cantidad di bishitante stayover y e cantidad di anochi cu bishitantenan ta hospeda na Aruba no ta obtenibel ainda pa aña 2018 completo. E informacion aki ta disponibel segun e rapportnan di Banco Central te cu di tres kwartal di aña 2018. En todo caso pa cu publicasionnan di Banco Central, e cantidad di turista total pa aña 2018 no ta conoci ainda.
E Parlamentario ta duna di conoce cu el a manda preguntanan pa e Minister di Turismo pa motibo aki. Segun e Parlamentario, ya a pasa 4 luna di aña 2019 y no tin cifra total disponibel pa aña 2018 y ta considera e cifranan aki ta sumamente importante pa haci proyeccionnan pa cu aña 2019 en adelante pa ta prepara. E hecho cu e cifranan no ta obtenibel ta motibo di preocupacion pa e Parlamentario.
“P’esey mi a haci pregunta oficial na e Minister pa haya sa e motibonan pakico ainda no tin cifra obtenibel mirando e hecho cu mi no a nota cu e informacion aki a sali den niun tipo di comunicacion. Mi a tuma nota di e no disponibilidad di a datonan mirando cu mi tambe ta busca informacionnan aki, pero loke mi ta puntra tambe ta e motibo pa cua e cifranan no ta obtenibel ainda. Tambe ta importante pa sa pa ki tempo esakinan lo bira obtenibel. Banco Central di Aruba sigur no a raporta e cifranan en cuestion den su ultimo rapportnan. Proyeccionnan economico tambe ta depende gran parte riba esaki, p’esey tambe e informacion aki ta sumamente importante”, Parlamentario Christiaans-Yarzagaray a duna di conoce.


text:
Willemstad— Polis mester a bai na altura di Botica Brion na Otrobanda pa un kiebro ku a laga tras basta destrukshon.
Den oranan di mardugá di djadumingu ladronnan a presentá na Botica Brion situá den Breedestraat Otrobanda na unda a logra di kòrta e parti di hèkwèrk pa asina por a yega na e porta. A destruí e glas di e porta pasa bai paden unda a usa un saku basta grandi pa yena tantu artíkulo den esaki. Na final ora di bandoná e edifisio a bin tuma nota ku e saku yena sigur lo no a pasa dor di e buraku ku a ser traha den e porta. No a keda e ladronnan nada mas di kue algun artíkulo bai kuné lagando e saku yena atras. Polis ku a presentá a pidi asistensia di e tim Forensiko pa asina por a hasi mas investigashon den e botica. Tin ku bisa ku esaki ta bira di e tantísimo negoshinan den Otrobanda ku ta ser kibra i hòrta den nan den oranan di mardugá ora no tin kasi niun hende den kaya.


text:
INCEL: ‘Involuntarily Celibate’
INCEL: ‘Involuntarily Celibate’. The misogynist movement that inspired attacks and seems to grows bigger by the day.
Gepostet von PlayGround + am Mittwoch, 16. Mai 2018
Últimamente tin hopi diskushon ku ta sirkulá rònt di e moveshon ku yama Feminismo, kual ta birando dia pa dia mas grandi i relevante. Tin grupo ku ta apoyá e moveshon i tambe grupo ku ta kontra. Den e espektro, ta klaro ku ta eksistí gruponan ekstremo. Den e dokumental kòrtiku den e artíkulo akí, bo por weta un di e grupo ekstremo nan. INCEL, ta para pa ‘involuntarily celibate’, es desir hende hòmber ku ta selibato inboluntariamente. E término a bira prominente den e gruponan di prinsipalmente hende hòmber ku a aglomerá pa basikamente kombatí e grupo di feminismo. Nan ta sirkulá hopi riba foronan riba internèt manera Reddit.
Chèk e vidio pa mas informashon di e grupo aki, i mira tras di kua atrosidatnan nan ta responsabel.


text:
Pronóstiko di tempu pa Kòrsou i bisindario bálido te djadumingu mainta 06:00 o.l., 6 di ougùstùs 2017.
Pronóstiko
Pronóstiko di tempu pa Kòrsou i bisindario bálido te djadumingu mainta 06:00 o.l., 6 di ougùstùs 2017.
Kompilá: djasabra 5 di ougùstùs 2017, 05:00 o.l. (09:00 UTC).
Tempu: Shelu ta leve te parsialmente nublá i generalmente seku.
Temperatura máksimo lo alkansá 34 ºC i temperatura mínimo 26 ºC.
Solo ta sali 06:23 i ta baha 19:00 o.l.
Bientu: For di direkshon ost i moderá te basta fuerte; forsa 4 te 5 (20 te 39 km/ora, 11 te 21 nudo). Okashonalmente ráfaga te fuerte; forsa 6 (40 te 50 km/ora, 22 te 27 nudo).
Situashon general: Un tempu relativamente seku lo kubri nos area. P’esei un tempu generalmente seku lo prevalese.. Mas aleu, e fluho di bientu moderá te basta fuerte lo persistí pero esaki lo bira menos durante djadumingu..
Kondishon di laman: Moderá ku altura di olanan entre 1 i 2 meter (3 pa 7 pia).
Sistemanan signifikante di wer tropikal: Un área di preshon abou riba sekshon ost di Atlántiko Tropikal tin sierto potensial pa sigui desaroyá den kurso di e dianan ku ta sigui.
Fenómeno spesial: Ningun.
Perspektiva te djaluna mainta: Por lo general parsialmente nublá ku chèns pa algun áwaseru.
Meteorólogo: Figueroa.
E próksimo boletin di tempu lo wòrdu publiká djasabra 11:00 o.l. (15:00 UTC).


text:
Ta investiga ex directora di EPB Oranjestad
ORANJESTAD (AAN): Pa medio di un comunicado di prensa, Directiva Fundacion Educacion Basico Profesional (SEPB) a duna di conoce cu nan a tuma nota di speculacionnan cu tin andando relaciona cu e fraude cu a tuma luga na EPB Oranjestad.
INVESTIGACION
Directiva a duna tur espacio pa e investigacion por a tuma lugar sin ningun intervencion. Directiva ta di opinion cu Pueblo mester sa kico a tuma lugar realmente y a scoge pa awor duna informacion publicamente.
Directiva a haya informacion na luna di october 2017 di un posibel fraude door di e ex directora di EPB Oranjestad kende a caba di baha cu pensioen. Mes ora Directiva a cuminsa un proceso di investigacion interno.
Basa riba prome resultado na luna di november 2017 y reconociendo e complehidad di e investigacion rekeri, entre otro facturanan falsifica, checknan dudoso, gran cantidad di datonan digital, Directiva a contrata un compania di servicio ‘forensico’/investigacion criminal profesional riba tereno di accounting.
FRAUDE CONSTATA
Directiva di SEPB di prome momento cu e fraude a yega na su conocimento a sigui e procedura usual y a informa Minister encarga cu Enseñansa y departamentonan gubernamental concerni.
E compania specialisa forensico hopi liher na luna di november 2017 a confirma cu fraude a wordo cometi na gran escala y na e momento ey Directiva a duna instruccion pa profundisa mas den e caso/investigacion.
Locual a resalta ta e forma sofistica cu e fraude a sosode door di entre otro hasi mal uso di confiansa di entre otro personal di e organisacion. E compania contrata a haya suficiente prueba pa Directiva por a entama un caso civil y entrega keho penal contra e ex directora di EPB Oranjestad. Na luna di juni 2018 Directiva a informa personal di e organisacion di e fraude den liñanan grandi, pa no stroba e investigacion andando.
MEDIDANAN
Basa riba e experiencia y conocimento adicional cu e caso di fraude aki a duna Directiva, Directiva a cuminsa e proceso pa mehora y fortifica diferente proceso administrativo y financiero cu ayudo di expertonan den e ramo. Un di e consecuencianan tambe ta cu otro personal (administrativo y di maneho) a haya medidanan disciplinario di Directiva aunke nan no a beneficia personalmente di e fraude y cu nan a actua di buena fe/confiansa den e directora. Al contrario na loke a wordo publica den prensa den e ultimo dianan.
Otro consecuencia di e caso di fraude ta cu Directiva di SEPB a bay corte pa termina relacion di trabou cu e directora general di SEPB. Esaki considerando cu su persona a nenga structuralmente di atende cu Directiva riba su responsabilidadnan y posibel fayonan relaciona cu e fraude. Na december 2018 huez a dicta sentencia na fabor di Directiva di SEPB.
DENUNCIA PENAL
Directiva a haci denuncia penal na luna di juni 2018 na Landsrecherche simultaneamente cu esun entrega door di e Minister encarga cu Enseñansa y despues cu e rapport forensico a sali definitivamente. E denuncianan aki ainda ta den tratamento. Directiva ta mantene contacto estrecho cu oficina di Minister y cu Minister di Enseñansa referente e pasonan cu a ser tuma y ainda falta pa tuma pa fortifica e organisacion mas ainda.
Directiva ta lamenta e fraude constata y tin tur comprension pa e frustracion di trahadornan di SEPB y di comunidad cu fondonan publico pa enseñansa profesional a wordo malversa. Nan ta conciente di e sla duro cu esaki ta nifica pa educacion profesional na Aruba, specialmente considerando e inversionnan cu ta necesario pa sigi desaroya educacion profesional aun mas.
Sinembargo manera ya informa Directiva di SEPB ta tumando e pasonan necesario pa evita algo semehante ripiti den futuro.
Por ultimo Directiva di SEPB ta apela na comunidad y gobierno pa sigui duna sosten na un forma positivo na mehoracion di educacion profesional basico na Aruba.


text:
ORANJESTAD – Recientemente gobierno Mericano a otorga un General License 7a pa asina refineria por continua cu fase 2, despues di hopi esfuerso negociando cu autoridadnan Mericano a otorga esaki.
Ta asina cu dos siman pasa gobierno Mericano a blokia e fondonan necesario y a para fase 2 pa motibo di e sancion aki, a consecuencia di esaki mester a manda hopi empleado di e refineria cas.
E departamento di “Treasury” di gobierno Mericano a bisa cu a nan a duna Citgo 18 luna mas pa opera y cumpli cu su debenan. E gobierno a extende e licencia pa asina permiti e compania pa paga 71 miyon dollar na interes na PDVSA 2020 Bonds cu mester wordo paga otro luna.
Autoridad Mericano awor a aproba pa kita e blokeo riba e sumanan ey pa fase 2 por continua y pa por tuma empleadonan bek, y asina a tuma decision pa wanta Citgo den operacion. Awor gobierno di Aruba ta den deliberacion cu Citgo pa mira con por ehecuta e General License 7a. Nos no a yega ainda, pero nos ta riba e bon caminda. Un otro logro importante di nos gobierno cu ta creando confiansa bek den Aruba. Nos ta sigui lucha te ora tur trahado di e refineria por yega pia di trabou bek! E mandatario a finalisa.


text:
Sorto di mata
Departamento di Agricultura, Pesca y Cria (DLVVM) ta e departamento indica como autoridad cientifico nacional relaciona cu flora pa CITES (Convention on International Trade in Endangered Species of wild fauna and flora) na Aruba. DLVVM ta encarga cu procesamento di documentonan di CITES ora di importacion y exportacion di e organismonan vegetal cu ta suheto na apendix I y II di CITES di sorto protegi.
E tratado aki ta stipula regla na comercio internacional den sorto di mata menasa. E reglanan ta pa proteha e sortonan aki. E tratado di CITES ta aplicabel riba tur importado y/of exportado di organismo cu ta protegi pa e convenio. E sortonan di mata cu ta protegi localmente cu ta cay bou di e tratado di CITES ta e sortonan aki cu mas tanto ta cadushi y dos sorto di Wayaca.
Riba 15 di augustus 2017, basa riba e di prome y di dos inciso di articulo 4 di e Ordenansa di Proteccion di Naturalesa, e Decreto nacional proteccion flora y fauna local (autoctono), a drenta na vigor.
E Decreto nacional ariba menciona tin como meta pa proteha e matanan y animalnan, na Aruba cu ta confronta peliger di extincion y cu for di punto di bista di proteccion di naturalesa tin nan balor pa Aruba y ta considera nan presencia duradero deseabel.
Den e splicacion adhunto ta haya mas informacion tocante e decreto nacional aki.
Sorto di bestia
Servicio Veterinario ta e autoridad cientifico nacional na Aruba pa loke ta trata fauna pa CITES (Convention on International Trade in Endangered Species of wild fauna and flora), pa procesa documento di CITES ora di importacion y exportacion di especie di bestia cu ta cay bou di e apendixnan di CITES pa e especienan di bestia cu ta menasa. Pa proteha e especienan aki, e tratado ta stipula regla na comercio internacional den e especienan di bestia menasa. E tratado ta aplicabel riba tur importado y/of exportado di organismo cu ta protegi pa e convenio. E especienan di bestia cu ta protegi localmente ta esunnan cu ta cay bou di e tratado y tambe bou di e Decreto nacional proteccion flora y fauna local cu a drenta na vigor riba 15 di augustus 2017.
No solamente ta proteha bestia pero parti di bestia y nan producto tambe ta cay bou di e tratado CITES y e Ley di Proteccion di Naturalesal. Asina ta cu no solamente e crocodil, pero tambe e banchi di holoshi, no solamente e olifanti pero e obheto di marfil cu ta traha di su dientenan.
Den caso di fauna ta pone enfasis tambe riba mantencion di e trafico cu ta pasa frontera. Loke ta trata e Boa constrictor, tin hasta un maneho pa trata di extermina e especie aki. Na Aruba e Boa ta un asina yama “especie invasor” : na aña 1997 e no tabata aparece den mondi, pero ta hende a introduci’e na un manera ilegal na Aruba. Door cu e Boa no conoce enemigo natural, e ta forma un peliger pa e bestianan cu tin na Aruba actualmente.


text:
Si no ta wordo presenta niun imprevisto, Misa Birgen di Fatima lo celebra su prome misa di Aurora, totalmente renoba. Asina e pastoor di e parokia aki di Dakota, pader Daniel Szpila a informa na e parokianonan durante celebracion di Santo Sacrificio di Misa na Spaño, ayera mainta.
E religioso a bisa cu e misa ta wordo ‘bisti di novia’ cu su renobacion nobo. Un novedad di e renobacion aki ta cu e misa lo ta full airco. Ya caba Elmar a keur e sistema electrico y unico cu falta ta cu nan ta start e coriente. Actualmente nan ta verf e misa y e siman aki nan lo cuminsa condiciona paden.
E trabou renobacion aki a tuma mas cu tres luna cu tabata e periodo plania inicialmente. E tabata plania pa celebra e prome misa dia 8 di december, pero e fecha a wordo posponi tentativo pa diasabra awor den cuadro di e prome misa di Aurora.


text:
Bingo Bingo...busca bo carchi bo participa!!!
Fundacion Noord Youth ta organisando tremendo Bingo dia 1 di September pa asina recauda fondo. E Fundacion ta traha na bienestar di nos hobennan pa yudanan keda riba e bon caminda y tambe pa haci uso di tur e capacidad cu nan tin pa asina bira un adulto ehemplar di nos comonidad. Carchinan pa e tremendo Bingo ta obtenibel na Ritz y ta unicamente 35 florin. E evento lo tuma luga na The New China Club y lo cuminsa pa 5or dia atardi. Nos bingo lo wordo canta di forma special (directamente di Korsou) asina ta keda pendiente. Bin hunga Bingo, pasa bon y gana premio mientras bo ta yuda Fundacion Noord Youth sostene nos hobennan.


text:
Colegio EPI ta den su proceso di prepara pa e apertura di aña escolar 2019-2020 y pa es motibo ta comparti e siguiente informacion importante pa tur studiante nobo y existente.
Na momento cu un aplicante a cumpli cu tur rekisito academico, a paga nan schoolgeld, y ta acepta oficialmente como studiante nobo, e lo haya notificacion door di e unidad specifico na unda e la aplica. Si esaki no a pasa ainda of e aplicante mes a dicidi pa un otro opcion cu no ta EPI, nos ta recomenda pa e tuma contacto lo mas pronto posibel cu e unidad specifico unda e la aplica. Areglo di pago pa cu schoolgeld ta posibel y por haci esaki na e departamento Financiero na EPI mes di dialuna pa diabierna di 9:00 a.m. – 3:00 p.m.
Ariba e dianan 13 y 14 di augustus 2019 ta obligatorio pa tur studiante nobo (promer aña di tur programa) como tambe esnan cu ta ripiti e promer aña pa bin EPI y yena un “Intake Formulier”. E lugar unda e yenamento digital lo sosode ta na nos edificio di OLC (Open Leercentrum). Tur studiante lo mester meld ariba e fecha y durante e orario indica na e balie di OLC pa asina haya instruccion di e proceso pa yena e “Intake Formulier”. E yenamento digital di e “Intake Formulier” ta tuma entre 15 – 25 minuut pa complet’e.
13 di augustus 2019:
• Unidad Economia di 8:00 AM- 9:45 AM.
• Unidad Ciencia y Tecnologia di 10:00 AM – 11:45 AM.
14 di augustus 2019:
• Unidad Salubridad y Servicio di 8:00 AM- 9:45 AM.
• Unidad Hospitalidad y Turismo di 10:00 AM- 11:45 AM.
Ariba 15 di augustus 2019 lo reparti entre otro roosters, studenten handleiding, programa academico pa e aña escolar, y otro informacion relevante. E programa pa cada unidad ariba e fecha aki ta como lo siguiente:
Unidad Ciencia y Tecnologia
• Tur studianten (nobo y ripitiendo) di promer aña di tur programa lo mester ta den Auditorium pa 9:00 a.m.
• Ta spera tur studiante di e di dos aña y e di cuater aña di tur programa pera pa 10:00 a.m. den diferente klaslokaal na e unidad cu nan mentor.
Unidad Economia
• Tur studianten (nobo y ripitiendo) di promer aña di tur programa lo mester ta den Auditorium pa 8:00 a.m.
• Tur studiante di e di dos, tres y cuater aña di tur programa ta spera nan pa 9:00 a.m. na e unidad.
Unidad Salubridad y Servicio
• Studiantenan (nobo y ripitiendo) di promer aña di tur programa ta spera nan pa 9:00 a.m. na e unidad.
• Studiantenan di e di dos, tres y di cuater aña di tur programa ta spera nan pa 1:00 p.m. na e unidad.
Unidad Hospitalidad y Turismo
• Registracion di tur studiantenan (nobo y ripitiendo) di promer aña pa e programanan Hospitality Management y Culinary Arts – 10:00 a.m. – 1:00 p.m.
• NOTA – Studiantenan di e di dos y tres aña di tur programa ta registra ariba 19 di augustus di 9:00 am. – 4:00 p.m.
Ariba 16 di augustus 2019 lo no tin skol como cu EPI su staf y personal completo lo ta participando den un personeelsdag.
Ariba 19 di augustus 2019 lo no tin les pa studiantenan di e di dos, tres y cuatro aña di tur programa di tur unidad, como cu tur studiante di promer aña (nobo y ripitiendo) di tur programa lo ta bezig cu “Intake Gesprekken” na tur unidad. Tur studiante di promer aña lo ricibi informacion di nan unidad specifico referente na e orario di “Intake Gesprekken”.
Lesnan pa tur studiante lo cuminsa oficialmente ariba 20 augustus 2019.
Di parti di nos tur na Colegio EPI nos kier a desea tur studiante nobo y existente un cordial bon bini na aña escolar 2019-2020. Cu sabiduria, compromiso y determinacion acompaña cada un di boso pa por finalisa e aña escolar cu exito!


text:
E veredikto definitivo di ayera den Korte di Kasashon, ta unu inhustu pa Cicely vd Dijs, mirando e maneho ku Ministerio Públiko i Korte Komun a bini ta hiba den nan maneho di persekushon i kondena.
Punda– Den tur sivilisashon na mundu, hustisia ta unu dje èrmèntnan pa kontrolá manipulashon polítiko na momento e sistema demokrátiko di un sosiedat no ta funshoná. Na Kòrsou, for di 1954, e sistema demokrátiko semper a eksistí fo’i balansa unda no tabatin niun klase di chèk i balansa. Atraves di aña, Korte Komun a bira e èrmènt mas prinsipal na Kòrsou (i ántes Antia Ulandes) pa kontrolá nos sosiedat, despues ku te awe, e sistema parlamentario a mustra defisiente.
Un biaha mas Vigilante ta bolbe referí na e kaso di Ninette vd Berg. Tin mas ku dos aña tras di lomba, ku Ministerio Públiko ta buskando tur tipo di argumento pa keda sin persiguí un dama ulandes oropeo, ku ya korte sivil a konkluí di a malversá 900 mil florin na Klínika Taams. Ta trata di Ninette vd Berg kende a enrikesé su mes pa kasi 1 mion florin fo’i plakanan na Klínika Taams. Esaki el a hasi konsiente, durante periodonan difísil di e klínika unda despues pa motibunan finansiero hopi empleado mester a bai kas. Miéntras vd Berg ta saka foto riba su facebook,splikando kon dushi bida ta, mesun Ministerio Públiko ta persiguí diferente dama na Kòrsou pa malversashon na nan trabou. Ademas, kompará ku Cicely vd Dijs, Ministerio Públiko no a inisiá NIUN proseso pa ekspropiá e sèn bèk for di vd Berg, argumentando ku e señora a yega na un areglo di pago. Un situashon ku Ministerio Públiko no tin niun klase di kòntròl riba dje. Den mart 2016 ta sali publiká un foto di vd Berg riba Facebook momen
to e tabata disfrutá di su bida dushi den sneu na Oropa. E foto a kai den mal tera na Kòrsou. Na aprel 2016, apénas 5 siman despues Ministerio Públiko ta persiguí un kantidat di dama lokal pa froude i malversashon, inkluso un empleada di banko. Ta laga arestá nan, pone nan bistí den kaki manda subi trapinan di korte. Te awe, Ninette vd Berg no a presentá nunka dilanti un wes komisario penal. Ministerio Públiko, kontrali a defendé e dama den korte despues ku Klínika Taams a entamá un keho penal pa persiguí i enkarselá e dama. Finalmente, vd Berg a malversá kasi 900 mil florin. Cicely vd Dijs a koperá na duna su partner Schotte fasilidat di traha un faktura i pone un kuenta di banko disponibel.
Ku esaki vd Dijs NO a enrikesé su mes, pero tòg Ministerio Públiko a persiguí e Yu di Kòrsou, laga kastigu’é ku periodo den prizòn. Tur hende na Kòrsou sa ku Cicely no ta un ladron pasobra e no mester hòrta nada fo’i niun hende. Si Korte a hañ’é kulpabel, anto mester pèrsigui “Tientje” tambe.
Yu di Kòrsou ta menasá partner kai será: ulandes liber
Punda– Riba 25 di sèptèmber 2012, fiskal ousiliar di Ministerio Públiko ta arestá un hòmber ulandes oropeo, D.W.L. pa menasa i poseshon di arma. E hòmber, 4 dia promé a bai na un kas den Kaya Leañez den barionan pariba i menasá su partner. El a hasi esaki uzando un arma di kandela, armá ku munishon. Polis a konfiská e arma di kandela i haña lachi di bala tambe (patroonhouder).
E dama víktima a hasi un deklarashon unda a keda konstatá ku D.W.L. kier a asesiná su kasá. E kastigu di e ulandes oropeo nunka a yega, aló ménos no ta konosí tampoko si e por a risibí un kastigu alternativo kondishonal, pasobra ta sigur ku e no a sinta na Bon Futuro! Den un kaso similar, e aña aki na yüli, Korte a sentenshá e yu di Kòrsou Frankline Seintje
na 8 aña di kastigu di prizòn. Seintje tambe a menasá su partner ku un arma di kandela. El a
hasi esaki dor di a pone e arma na kabes di su kasá. E dama despues a hala e akusashon bèk aden, pero Ministerio Públiko, a sigui persiguí. Fiskal durante tratamentu a demandá 8 aña. Korte a kondená Seintje konforme petishon. Aktualmente su kaso ta den tratamentu di apelashon miéntras e ta enkarselá
Den e kaso aki, segun Seintje, mas di 7 fiskal entre nan ousiliar a traha riba e kaso. 5 di yüli último, Seintje a tende su kastigu. Korte ni Ministerio Públiko no tabatin ni desensia pa duna e veredikto dilanti di abogado di Seintje. E úniko deklarashon kontra di Seintje, ta un kriatura inosente di 5 aña. Ministerio Públiko i Korte a tuma esaki den fail pa kondená e Yu di Kòrsou. Seintje ta sintando su kastigu di 8 aña. Ta bai hasi nèt 6 aña ku e ulandes D.W.L. a kometé mesun akto. Nunka e no a risibí un kastigu.
Piroman ulandes ta bai liber
Punda– Den un ehèmpel kòrtiku, un hòmber ulandes oropeo ta intentá na pega un apartamento den un lokalidat turístiko na kandela. E kaso a tuma lugá riba 3 di aprel 2016 na Kleine Wereld na Jan Thiel. Polis lokal a arestá e piroman i na boei a hib’é warda pa su enkarselashon. Atraves di aña, hopi “piroman” na Kòrsou a risibí kastigu di prizòn pa insendio i destrukshon. E hòmber arestá riba 3 di aprel 2016, nunka a yega di mira un wes penal na Kòrsou. Ministerio Públiko nunka no a persiguié.
Oropeo ta mata dos yu sali liber
Punda– Riba 22 di yüli 2012, e dama belga, Sophie Verbeke ta shòk Kòrsou, matando su yunan ohochi den un batkùip di Hotel Marriott na Piskadera. Verbeke ta wòrdu arestá i interná den klínika Capriles. Despues di algun luna, Ministerio Públiko sin un tratamentu den un korte penal ta konkluí riba nan mes ku Verbeke, no tabata responsabel pa su aktonan i ta
hinka e dama den un vehíkulo i transport’é pa Bèlgika, unda Verbeke a biba den libertat te na 2016 momento outoridat Belga a tap e, i enkarselé den un instituto sikiátriko. No ta konosí si Verbeke ainda ta bou di kustodia hudisial. Den dekada 90, e hòmber Yu di Kòrsou, Wendel Pope, tambe ta asesiná dos yu di kriansa i nan mama den bario di Montaña. Pope tambe tabata den estado sikiátriko. Ministerio Públiko a bai korte ku Pope i logra pa
korte konden’é na kastigu largu di prizòn sin nunka a poné den un instituto sikiátriko.
Kade Wilsoe manchá komo sospechoso aind
Punda– Elmer Kade Wilsoe, te ainda den ningun di e tratamentunan di tantu Kaso Magnus komo di Maximus, no a wòrdu menshoná den verediktonan di korte, komo un klave prinsipal den morto di Wiels. Tòg pa motibunan ineksplikabel, Ministerio Públiko ta sigui tene Wilsoe riba lista di sospechoso. Wilsoe ta un polítiko ku a sirbi komo mandatario den posishon di gezaghebber i minister. Wilsoe a entamá diferente proseso pa Ministerio Públiko bini ku prueba i hib’é korte. Despues di 5 aña, Wilsoe mester soportá un kulpabilidat
imponé pa Ministerio Públiko, den un sosiedat chikí ku el a sirbi unda tur hende konosé otro.
Sospechoso di asesinato ta kana liber
Punda– Despues ku un dama ulandes marechose a fayesé den un pisina na kas, reshèrshinan lokal a kuminsá mustra dede riba esposo di e dama morto. Miéntras e investigashon lokal ta identifiká e hòmber komo sospechoso, Ministerio Públiko no ta laga ser’é. A laga e hòmber liber te ku e por a biaha pa Ulanda i bini bèk. Aktualmente tin mas ku 5 hòmber sospechá di asesinato na Kòrsou, será pendiente nan tratamentu. Tur petishon pa libertat temporal di parti di nan abogado a wòrdu rechasá. Pa e ulandes oropeo, ta splikando ku “ta wardando e grabashon di kámara riba dia di e morto.”
Bron Vigilante
Naschrift KKC
Het aanzetten tot racisme en discriminatie is bij wet verboden. KKC propageert in beginsel geen opinies die dit beogen. Waarom we deze toch plaatsen is omdat het gaat om een omstreden ‘guerilla marketing’ product van 2 dagen geleden, met een omstreden video van gister, die dit wel beoogt, en veel tongen heeft losgemaakt. Knipsel heeft geen politieke of andere agenda anders dan laten zien wat er speelt als bepaalde advocaten & media spindokters buitenwettelijk draagvlak trachten te creëren om een pardon voor een cliënte af te dwingen. Zoals in onze about us is aangeven (verkort)
- Verreweg de meeste berichten komen van gerespecteerde media
- Knipsel herpubliceert net zo goed artikelen, columns en blogs die voorbij onze eigen mening gaan
- Een enkele keer kan het voorkomen dat we een ongefundeerd of omstreden stuk plaatsen. Dit o.a. met het oog op het aanjagen van een (maatschappelijke) discussie middels de ruime discussiemogelijkheden in reacties onder het artikel en onze Facebook-pagina
Meer over tabloid Vigilante


text:
ORANJESTAD(AAN): — Polis a wordo manda banda di Aeropuerto riba e caminda grandi panort di caminda. Eynan tabata tin un bringamento formal riba caya segun e informe cu a drenta na polis. Segun informacion a drenta, hasta un homber lo a saca arma di candela. A menciona number di auto tambe y e marca.
Ora Polisnan a yega no a topa nada banda di Aeropuerto. Despues a keda busca y haci investigacion. A drenta informacion cu e auto a wordo mira banda di un actividad grandi na altura di Surfside.
Polisnan cu tabata na e actividad a bin topa e auto sin ocupante. A post e auto y warda pa mira ki ora e hendenan ta bolbe. Ora cu nan a bolbe, Polis a acerca nan. Tabata un homber y un muhe.
Parce cu nan no ta di Aruba y nan mes lo a admiti di ta illegal riba e isla. A bay over na listra den e auto. Eyden a bin topa basta placa segun Polis. E mesun auto aki a señala siman pasa banda di Madiki unda eynan tambe a menciona cu a saca arma di candela. A detene e pareha y bay cu nan warda di Playa.
Arrestatie Team y diferente Unidad di Polis manera K-9 etc a duna refuerzo na Polis Maritimo y Uniforma cu tabata den e area.
E auto a wordo tuma den beslag y lo sigui investiga tocante e suma grandi di placa haya den e auto.


text:
Ratu ratu ora kos pèrta, nos ta tende den nos pueblo e grito: “Mihó nos skohe pa independensia” manera si fuera e kos ei ta algu ku bo ta bai supermèrkado bai kumpra òf yama na telefòn nan ta entreg’é. Asta gas ta dura seis siman òf mas pa nan entregá.
Ta bon pa nos para ketu i realisá ku Independensia ta un proseso ku ta dura mas largu ku e bòter di gas. Ademas e no ta algu ku nan tin na stòk, ta nos mes mester bira sneiru i kuminsá kose nos flus. Ku kada be ora nos ta den pèrtá nos grita, esei no ta yuda nos ku nada. Al kontrario nos frustrashon ta bira mas grandi i un biaha mas nos ta sinti nos impotensia na lugá di realisá nos potensia i nos kurashi. E kaminda pa Independensia ta pasa via di e ruta di Interdependensia.
Ku otro palabra : Dependensia aktual ►Interdependensia►Independensia
Tur momentu ku nos haña oportunidat nos mester utilisá esei. Den e simannan ku ta tras di lomba nos tabatin un bon oportunidat pa fomentá nos interdependensia. Sin embargo Nos ta dje tantu enbolbí den nos mes dependensia ku nos no tin atenshon ni p’e oportunidatnan ku ta presentá.
Na Kòrsou, sin pidi sin puntra, dos hos a pasa ranka dak di kasi shen kas di nos kompatriotanan. E momentu ei nos a skucha radio, wak televishon, papia den e fin di siman ei riba e fenómeno i un ratu despues bida a sigui su rumbo. Fiestanan, diskordia rondó di karnaval, preparashon pa siman di kultura, ets. ets. Krus Kòrá, Banko Maduro, Darwin Gregg i un par di bon alma mas a saka man hasi algu.
Awor kon a para ku e hendenan ku a haña daño ? Nos a buska nan drechi òf nan robes ? Kiko a para di nan ? Tur hende ta “DRÙK”. Partido polítikonan, Iglesianan, Kompanianan komersial, Sindikatonan, Kompanianan den konstrukshon, Gruponan Sosial, Kultural i Deportivo, Kámara di Komersio, VBC, tur ta okupá ku NAN asuntunan den NAN dependensia di tur dia. Mi ta tende kaba e pregunta: “Ta kiko bo ta maha atrobe. Kada hende atendé su mes asuntu hòmber !” “Kada ken pa su mes, DIOS pa nos tur ! ” T’asina nos ta bira independiente ? ” Den kuadro di nos siman di kultura ta bon pa nos reflehá un ratu i realisá ku e aktitut di nos un yuda otro semper tabata un parti valioso di nos kultura.
Ainda nos tin oportunidat pa saka man i yuda nos ruman. Tin hopi kas ku te ainda ta destruí i famianan desampará sin pariba ni pabou. Ban lanta kara biba nos kultura i logra asina nos interdependensia !
George Benjamin Curiel
Independensia?Monday, 03 November 2008 // By: Admin // Direct Code: 1094 Categories: Politics
Ratu ratu ora kos pèrta, nos ta tende den nos pueblo e grito: “Mihó nos skohe pa independensia” manera si fuera e kos ei ta algu ku bo ta bai supermèrkado bai kumpra òf yama na telefòn nan ta entreg’é. Asta gas ta dura seis siman òf mas pa nan entregá.
Comments
Be the first to comment, please use the form below.